1. **ΑΝΑΘΕΤΟΥΣΑ ΑΡΧΗ ΚΑΙ ΑΝΤΙΚΕΙΜΕΝΟ ΣΥΜΒΑΣΗΣ**

**1.1 Στοιχεία Αναθέτουσας Αρχής**

|  |  |
| --- | --- |
| Επωνυμία | Βουλή των Ελλήνων |
| Ταχυδρομική διεύθυνση | Βασ. Σοφίας 11, γραφείο 517 |
| Πόλη | Αθήνα |
| Ταχυδρομικός Κωδικός | 106 71 |
| Χώρα[[1]](#footnote-1) | Ελλάδα |
| Κωδικός ΝUTS[[2]](#footnote-2) | Gr 30 EL 303 |
| Τηλέφωνο | +30 210 3692124 |
| Φαξ | +30 210 3692120 |
| Ηλεκτρονικό Ταχυδρομείο |  |
| Αρμόδιος για πληροφορίες[[3]](#footnote-3) |  |
| Γενική Διεύθυνση στο διαδίκτυο (URL) | <https://www.hellenicparliament.gr/> |
| Διεύθυνση του προφίλ αγοραστή στο διαδίκτυο (URL)[[4]](#footnote-4) |  |
| Κριτήριο ανάθεσης της Σύμβασης | Η πλέον συμφέρουσα από οικονομική άποψη προσφορά με βάση τη βέλτιστη σχέση ποιότητας – τιμής. |

**Είδος Αναθέτουσας Αρχής**

Η Αναθέτουσα Αρχή είναι η Βουλή των Ελλήνων

**Κύρια δραστηριότητα Α.Α.[[5]](#footnote-5)**

Η κύρια δραστηριότητα της Αναθέτουσας Αρχής είναι η …………………………

**Στοιχεία Επικοινωνίας [[6]](#footnote-6)**

α) Τα έγγραφα της σύμβασης είναι διαθέσιμα για ελεύθερη, πλήρη, άμεση & δωρεάν ηλεκτρονική πρόσβαση μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.[[7]](#footnote-7)

β) Κάθε είδους επικοινωνία και ανταλλαγή πληροφοριών πραγματοποιείται μέσω της διαδικτυακής πύλης www.promitheus.gov.gr του Ε.Σ.Η.ΔΗ.Σ.

γ) Περαιτέρω πληροφορίες είναι διαθέσιμες από : Βουλή των Ελλήνων /ΧΧΧΧΧΧΧΧΧΧΧΧΧΧ, 210

ΧΧΧΧΧΧΧΧ, κατά τις ώρες 9.30-13.30. Υπεύθυνοι: ΧΧΧΧΧΧΧ και ΧΧΧΧΧΧΧΧΧΧ

**1.2 Στοιχεία Διαδικασίας-Χρηματοδότηση**

**Είδος διαδικασίας**

Ο διαγωνισμός θα διεξαχθεί με την ανοικτή διαδικασία του άρθρου 27 του ν. 4412/16, εφαρμοζόμενος κατά τα ειδικότερα οριζόμενα στον Κανονισμό της Βουλής των Ελλήνων, όπως ισχύει .

**Χρηματοδότηση της σύμβασης[[8]](#footnote-8)**

Φορέας χρηματοδότησης της παρούσας σύμβασης είναι η Βουλή των Ελλήνων. Η δαπάνη για την εν λόγω σύμβαση βαρύνει την με ………. σχετική πίστωση του τακτικού προϋπολογισμού του οικονομικού έτους ………. της Βουλής των Ελλήνων.

**1.3 Συνοπτική Περιγραφή φυσικού και οικονομικού αντικειμένου της σύμβασης**

Αντικείμενο της παρούσας Σύμβασης είναι η **Προμήθεια, Εγκατάσταση, Διαμόρφωση, Ολοκλήρωση, δοκιμή, θέση σε λειτουργία, εγγύηση, συντήρηση και τεχνική υποστήριξη ενός** ***«Σύγχρονου Συστήματος - Ολοκληρωμένης και Ενιαίας – διαχείρισης εισερχομένων/ εξερχομένων προσώπων και οχημάτων στα κτήρια της Βουλής των Ελλήνων******».***

Στόχος της ΒτΕ είναι η ενιαία διαχείριση μέσω ενός ολοκληρωμένου συστήματος του ελέγχου πρόσβασης και επιθεώρησης οχημάτων, η αυτοματοποιημένη διαχείριση των θέσεων στάθμευσης του Σταθμού Οχημάτων καθώς και η διαχείριση επισκεπτών, για την κάλυψη των αναγκών της.

Ειδικότερα στο αντικείμενο της παρούσας Σύμβασης περιλαμβάνονται:

* ενιαίο (ολοκληρωμένο) σύστημα διαχείρισης επισκεπτών για το κεντρικό και τα περιφερειακά κτήρια της Βουλής των Ελλήνων, συμπεριλαμβανομένου του
  + ελέγχου και της επιθεώρησης των οχημάτων που έχουν άδεια πρόσβασης στο Σταθμό Οχημάτων του Μεγάρου της Βουλής και
  + της διαχείρισης των θέσεων στάθμευσης του Σταθμού Οχημάτων του Μεγάρου της Βουλής καθώς και
* η προμήθεια όλου του απαραίτητου εξοπλισμού (υλικού και λογισμικού), των υποδομών δικτύου και ισχύος, των παρελκόμενων υλικών και μικροϋλικών.

Στο αντικείμενο της παρούσας Σύμβασης περιλαμβάνονται επίσης οι εξής Υπηρεσίες:

* εγκατάστασης – προσαρμογής – παραμετροποίησης των συστημάτων καθώς και η εκτέλεση όλων των εργασιών και κατασκευών που θα απαιτηθούν για τη κατάλληλη διαμόρφωση των χώρων εγκατάστασης, την τοποθέτηση, τη σύνδεση, την παράδοση αυτών σε πλήρη ασφαλή και αδιάλειπτη λειτουργία, την ολοκληρωμένη διαχείριση και την πιστοποίηση τους.
* εκπόνησης μελέτης εφαρμογής που θα αποτελέσει τον αναλυτικό οδηγό υλοποίησης.
* μετάπτωσης του υφιστάμενου συστήματος και κυρίως της βάσης δεδομένων του λειτουργούντος συστήματος διαχείρισης επισκεπτών (Visitors).
* δοκιμών ελέγχου αποδοχής και πιλοτικής λειτουργία των συστημάτων
* εκπαίδευσης σε τελικούς χρήστες και τεχνικούς διαχειριστές της Βουλής
* εγγυημένης λειτουργίας (δωρεάν συντήρηση και υποστήριξη) για τρία (3) έτη

Το έργο θα υλοποιηθεί από οικονομικό φορέα σύμφωνα με την τεχνική προσφορά του και τους όρους της παρούσας διακήρυξης και της αντίστοιχης σύμβασης.

Οι ενδιαφερόμενοι οικονομικοί φορείς (Υποψήφιοι Ανάδοχοι) **καλούνται υποχρεωτικά – και επί ποινή αποκλεισμού - να επισκεφτούν τους χώρους εγκατάστασης** του υπό προμήθεια συστήματος για να κατανοήσουν τις βασικές απαιτήσεις του έργου και να γνωρίσουν επιτόπου την υπάρχουσα κατάσταση και τις υφιστάμενες υποδομές. **Ακολούθως της επίσκεψή τους θα παίρνουν Βεβαίωση Επιτόπιας Επίσκεψης, την οποία θα πρέπει να καταθέσουν και ως δικαιολογητικό για τη συμμετοχή τους στο διαγωνισμό.**

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV) : ........................... και συμπληρωματικού CPV ………………[[9]](#footnote-9)

Η παρούσα σύμβαση δεν υποδιαιρείται σε τμήματα και ανατίθεται ως ενιαίο σύνολο για τους ακόλουθους λόγους: Το φυσικό αντικείμενο είναι ενιαίο και αδιαίρετο και το έργο πρέπει να καταστεί εν το συνόλω λειτουργικό[[10]](#footnote-10):

Η εκτιμώμενη αξία της σύμβασης ανέρχεται στο ποσό των **εξακοσίων πενήντα χιλιάδων ευρώ (650.000€),** μη συμπεριλαμβανομένου του ΦΠΑ 24%, ύψους **εκατό πενήντα έξι χιλιάδων ευρώ (156.000€),** δηλαδή συνολικής αξίας **οχτακοσίων έξι χιλιάδων ευρώ (806.000€) συμπεριλαμβανομένου του ΦΠΑ 24%.**

Η διάρκεια υλοποίησης του ανωτέρω έργου ορίζεται σε **διακόσιες σαράντα μία (241) ημερολογιακές ημέρες** μετά την παρέλευση των οποίων **προβλέπεται τριετής (3-ετής) περίοδος δωρεάν εγγύησης «Καλής Λειτουργίας».**

Αναλυτική περιγραφή του φυσικού και οικονομικού αντικειμένου της σύμβασης δίδεται στο **ΠΑΡΑΡΤΗΜΑ I - ΑΝΑΛΥΤΙΚΗ ΠΕΡΙΓΡΑΦΗ ΦΥΣΙΚΟΥ ΚΑΙ ΟΙΚΟΝΟΜΙΚΟΥ ΑΝΤΙΚΕΙΜΕΝΟΥ ΤΗΣ ΣΥΜΒΑΣΗΣ** της παρούσας διακήρυξης.

Η σύμβαση θα ανατεθεί με το κριτήριο της πλέον συμφέρουσας από οικονομική άποψη προσφοράς, βάσει της βέλτιστης σχέσης ποιότητας – τιμής[[11]](#footnote-11).

**Κριτήρια Επιλογής*[[12]](#footnote-12)***

**2.2.4 Καταλληλότητα άσκησης επαγγελματικής δραστηριότητας[[13]](#footnote-13)**

Οι οικονομικοί φορείς που συμμετέχουν στη διαδικασία σύναψης της παρούσας σύμβασης απαιτείται να ασκούν εμπορική ή βιομηχανική ή βιοτεχνική δραστηριότητα συναφή με το αντικείμενο της παρούσας σύμβασης.

Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης απαιτείται να είναι εγγεγραμμένοι σε ένα από τα επαγγελματικά μητρώα που τηρούνται στο κράτος εγκατάστασής τους ή να ικανοποιούν οποιαδήποτε άλλη απαίτηση ορίζεται στο Παράρτημα XI του Προσαρτήματος Α΄ του ν. 4412/2016. Εφόσον οι οικονομικοί φορείς απαιτείται να διαθέτουν ειδική έγκριση ή να είναι μέλη συγκεκριμένου οργανισμού για να μπορούν να παράσχουν τη σχετική υπηρεσία στη χώρα καταγωγής τους, η αναθέτουσα αρχή μπορεί να τους ζητεί να αποδείξουν ότι διαθέτουν την έγκριση αυτή ή ότι είναι μέλη του εν λόγω οργανισμού [[14]](#footnote-14) ή να τους καλέσει να προβούν σε ένορκη δήλωση ενώπιον συμβολαιογράφου σχετικά με την άσκηση του συγκεκριμένου επαγγέλματος*.*

Στην περίπτωση οικονομικών φορέων εγκατεστημένων σε κράτος μέλους του Ευρωπαϊκού Οικονομικού Χώρου (Ε.Ο.Χ) ή σε τρίτες χώρες που προσχωρήσει στη ΣΔΣ, ή σε τρίτες χώρες που δεν εμπίπτουν στην προηγούμενη περίπτωση και έχουν συνάψει διμερείς ή πολυμερείς συμφωνίες με την Ένωση σε θέματα διαδικασιών ανάθεσης δημοσίων συμβάσεων, απαιτείται να είναι εγγεγραμμένοι σε αντίστοιχα επαγγελματικά μητρώα.

Οι εγκατεστημένοι στην Ελλάδα οικονομικοί φορείς απαιτείται να είναι εγγεγραμμένοι στο Βιοτεχνικό ή Εμπορικό ή Βιομηχανικό Επιμελητήριο ή άλλο ισοδύναμο οργανισμό ή επαγγελματική ένωση.

**2.2.5 Οικονομική και χρηματοοικονομική επάρκεια[[15]](#footnote-15)**

Όσον αφορά την οικονομική και χρηματοοικονομική επάρκεια για την παρούσα διαδικασία σύναψης σύμβασης, οι οικονομικοί φορείς **απαιτείται** να διαθέτουν :

1. Ελάχιστο ετήσιο κύκλο εργασιών για τις τρείς (3) τελευταίες διαχειριστικές χρήσεις (2017, 2018, 2019), **ίσο με το 200%** του προϋπολογισμού της υπό ανάθεση σύμβασης (μη συμπεριλαμβανομένου του ΦΠΑ). Συμπληρώνεται το ετήσιο συνολικό ύψος του κύκλου εργασιών (σε ΕΥΡΩ) στο αντίστοιχο πεδίο στο ΕΕΕΣ (Μέρος IV κεφ. Β: Οικονομική και Χρηματοοικονομικής Επάρκεια).
2. Σε περίπτωση που ο οικονομικός φορέας, δραστηριοποιείται για χρονικό διάστημα μικρότερο των τριών αναφερόμενων ανωτέρω οικονομικών ετών, τότε ο μέσος ετήσιος κύκλος εργασιών και ο μέσος (ειδικός) ετήσιος κύκλος σε εκτέλεση υπηρεσιών παρόμοιων, αναφέρεται για όσα οικονομικά έτη δραστηριοποιείται. Συμπληρώνεται το αντίστοιχο πεδίο στο ΕΕΕΣ (Μέρος IV κεφ. Β: Οικονομική και Χρηματοοικονομικής Επάρκεια).
3. Σε κάθε περίπτωση οι ως άνω διαχειριστικές χρήσεις θα πρέπει να είναι κερδοφόρες.
4. Πιστοληπτική ικανότητα ίση με το 100% του προϋπολογισμού της σύμβασης (προ ΦΠΑ).

**2.2.6 Τεχνική και επαγγελματική ικανότητα[[16]](#footnote-16)**

Όσον αφορά στην τεχνική και επαγγελματική ικανότητα ως ελάχιστη προϋπόθεσης για την παρούσα διαδικασία σύναψης σύμβασης, οι οικονομικοί φορείς:

1. **Απαιτείται:**

**α)** Να διαθέτουν οργάνωση, δομή και μέσα, με τα οποία να είναι ικανοί να ανταπεξέλθουν πλήρως, άρτια και ολοκληρωμένα, στις απαιτήσεις της υπό ανάθεσης σύμβασης.:

α.1) ολοκληρώσει επιτυχώς κατά τα τρία (3) τελευταία έτη (2017, 2018, 2019) συν το τρέχον, από ένα (1) έως τρία (3) αντίστοιχα έργα συνολικού προϋπολογισμού αθροιστικά μεγαλύτερου του 100% του προϋπολογισμού του παρόντος έργου το/α οποίο/α να αφορά/ούν σε προμήθεια εξοπλισμού και υλοποίηση παροχής υπηρεσιών ΤΠΕ.

α.2) συμβασιοποιήσει ή ολοκληρώσει ή συντηρούν ένα (1) τουλάχιστον έργο που αφορά σύστημα/ λύση στάθμευσης, με προμήθεια άνω των οχτακοσίων (800) αισθητήρων συμπεριλαμβανομένης πλατφόρμας διαχείρισης **υποχρεωτικά στο Δημόσιο τομέα, σε φορείς του Ελληνικού Δημοσίου ή του ευρύτερου Ελληνικού Δημοσίου**.

**β)** Να διαθέτουν προσωπικό επαρκές σε πλήθος και δεξιότητες για την ανάληψη του Έργου, και συγκεκριμένα:

β.1) να διατεθεί Υπεύθυνος Έργου και Αναπληρωτής Υπεύθυνος Έργου με τα ακόλουθα τουλάχιστον, προσόντα και εμπειρία:

* Πανεπιστημιακό τίτλο σπουδών θετικής κατεύθυνσης, με ειδικότητα μηχανικού ή αναλυτή συστημάτων
* Τουλάχιστον 15ετή (προκειμένου για τον Υπεύθυνο Έργου) και 10ετή (προκειμένου για τον Αναπληρωτή Υπεύθυνο Έργου) επαγγελματική εμπειρία σε θέσεις Διαχειριστή Έργων πληροφορικής, ασφάλειας, τηλεπικοινωνίων, ανάπτυξης ολοκληρωμένων πληροφοριακών συστημάτων, διαδικτυακών εφαρμογών και εφαρμογών διαλειτουργικότητας συστημάτων.

β.2) να διατεθούν στην Ομάδα Έργου κατ’ ελάχιστον οι κάτωθι ειδικότητες:

* Ένας (1) Υπεύθυνος Εφαρμογών με πανεπιστημιακό τίτλο Πληροφορικής
* Ένας (1) Υπεύθυνος Διαλειτουργικότητας με πανεπιστημιακό τίτλο Ηλεκ/γου Μηχανικού και Μηχα/κού Υπολογιστών
* Ένας (1) Υπεύθυνος Εγκαταστάσεων, ο οποίος να διαθέτει 10ετή εμπειρία σε εγκαταστάσεις δικτύων με πτυχίο ΑΕΙ ή ΤΕΙ Πληροφορικής
* Ένας (1) Υπεύθυνος Εγκαταστάσεων, ο οποίος να διαθέτει εμπειρία σε εγκαταστάσεις αισθητήρων και συστημάτων στάθμευσης

Να σημειωθεί ότι όσον αφορά την παράγραφο β.2) οι προαναφερθέντες ειδικότητες μπορούν να αντικατοπτρίζονται σε ένα ή περισσότερα άτομα της ομάδας έργου.

**2.2.7 Πρότυπα διασφάλισης ποιότητας και πρότυπα περιβαλλοντικής διαχείρισης[[17]](#footnote-17)**

Οι οικονομικοί φορείς για την παρούσα διαδικασία σύναψης σύμβασης οφείλουν να συμμορφώνονται με[[18]](#footnote-18), [[19]](#footnote-19):

1. Πιστοποιητικό Ποιότητας περί Ποιοτικής Διαχείρισης Συστημάτων κατά το πρότυπο **ISO 9001:2015** (Quality Management Systems) ή ισοδύναμο, με πεδίο εφαρμογής στη Διαχείριση Έργων Συστημάτων Πληροφορικής, Επικοινωνιών και Ασφάλειας, τα οποία συμπεριλαμβάνουν την προσβασιμότητα για άτομα με ειδικές ανάγκες. Το οποίο πιστοποιητικό πρέπει να έχει εκδοθεί από διαπιστευμένο φορέα πιστοποίησης.
2. Πιστοποιητικό Ποιότητας περί Περιβαλλοντικής Διαχείρισης Συστημάτων κατά το πρότυπο **ISO 14001:2015** (Environmental Management Systems) ή ισοδύναμο, με πεδίο εφαρμογής στη Διαχείριση Έργων Συστημάτων Πληροφορικής, Επικοινωνιών και Ασφάλειας, τα οποία συμπεριλαμβάνουν την προσβασιμότητα για άτομα με ειδικές ανάγκες. Το οποίο πιστοποιητικό πρέπει να έχει εκδοθεί από διαπιστευμένο φορέα πιστοποίησης.
3. Πιστοποιητικό Διαχείρισης Ποιότητας περί Επιχειρησιακής Συνέχειας κατά το πρότυπο **ISO 22301:2015 (Business Continuity Management Systems)** ή ισοδύναμο, με πεδίο εφαρμογής στη Διαχείριση Έργων Συστημάτων Πληροφορικής, Επικοινωνιών και Ασφάλειας, τα οποία συμπεριλαμβάνουν την προσβασιμότητα για άτομα με ειδικές ανάγκες. Το οποίο πιστοποιητικό πρέπει να έχει εκδοθεί από διαπιστευμένο φορέα πιστοποίησης.
4. Πιστοποιητικό Διαχείρισης Ποιότητας περί Ασφάλειας Πληροφοριών κατά το πρότυπο **ISO 27001:2013** (Information Security Management Systems) ή ισοδύναμο, με πεδίο εφαρμογής στη Διαχείρισης Έργων Συστημάτων Πληροφορικής, Επικοινωνιών και Ασφάλειας, τα οποία συμπεριλαμβάνουν την προσβασιμότητα για άτομα με ειδικές ανάγκες. Το οποίο πιστοποιητικό πρέπει να έχει εκδοθεί από διαπιστευμένο φορέα πιστοποίησης.
5. Πιστοποιητικό Διαχείρισης Ποιότητας περί Υγείας και Ασφάλειας στην Εργασία κατά το πρότυπο **ISO 45001:2013** (Occupational Health and Safety Management Systems) ή ισοδύναμο, με πεδίο εφαρμογής στη Διαχείριση Έργων Συστημάτων Πληροφορικής, Επικοινωνιών και Ασφάλειας, τα οποία συμπεριλαμβάνουν την προσβασιμότητα για άτομα με ειδικές ανάγκες. Το οποίο πιστοποιητικό πρέπει να έχει εκδοθεί από διαπιστευμένο φορέα πιστοποίησης.
6. Επίσης, να διαθέτουν πιστοποιητικό (σχετική βεβαίωση):

* Πιστοποιητικό Ασφάλειας Εγκαταστάσεως εκδοθέν κατά τον ισχύοντα Εθνικό Κανονισμό Βιομηχανικής Ασφάλειας (Ε.Κ.Β.Α.), βαθμού ασφαλείας «EU SECRET»
* Διαχείρισης εγγράφων σε επίπεδο EU SECRET.

Για να ανωτέρω, οι υποψήφιοι ανάδοχοι οφείλουν να καταθέσουν **τα σχετικά πιστοποιητικά και βεβαιώσεις κατά την υποβολή της προσφοράς τους.**

Οι ανωτέρω πιστοποιήσεις κρίνονται απαραίτητες λόγω της σημασίας της προμήθειας και των παρεχόμενων υπηρεσιών, της πολυπλοκότητας αυτών και της ανάλογης διασφάλισης βιωσιμότητας και βέλτιστης διαχείρισης του κύκλου ζωής αυτών καθώς επίσης και λόγω του απαιτούμενου υψηλού επιπέδου ασφαλείας των δεδομένων και εφαρμογών.

Η μη συμμόρφωση προς τις αναγκαίες ελάχιστες απαιτήσεις των ανωτέρω παραγράφων του άρθρου 2.2.6 συνεπάγεται την απόρριψη της προσφοράς.

Για την προκαταρκτική απόδειξη των ελαχίστων κριτηρίων ποιοτικής επιλογής του παρόντος άρθρου οι προσφέροντες οικονομικοί φορείς συμπληρώνουν τα αντίστοιχα πεδία στο ΕΕΕΣ, σύμφωνα με το άρθρο …… της παρούσας, ενώ για την απόδειξη των ανωτέρω ελαχίστων κριτηρίων ποιοτικής επιλογής, ο προσωρινός ανάδοχος θα κληθεί να υποβάλει τα αντίστοιχα δικαιολογητικά, σύμφωνα με το άρθρο ……. της παρούσας.

**2.2.8 Στήριξη στην ικανότητα τρίτων**

Οι οικονομικοί φορείς μπορούν, όσον αφορά τα κριτήρια της οικονομικής και χρηματοοικονομικής επάρκειας (της παραγράφου 2.2.5) και τα σχετικά με την τεχνική και επαγγελματική ικανότητα (της παραγράφου 2.2.6), να στηρίζονται στις ικανότητες άλλων φορέων, ασχέτως της νομικής φύσης των δεσμών τους με αυτούς[[20]](#footnote-20). Στην περίπτωση αυτή, αποδεικνύουν ότι θα έχουν στη διάθεσή τους τους αναγκαίους πόρους, με την προσκόμιση της σχετικής δέσμευσης των φορέων στην ικανότητα των οποίων στηρίζονται.

 Ειδικά, όσον αφορά στα κριτήρια επαγγελματικής ικανότητας που σχετίζονται με τους τίτλους σπουδών και τα επαγγελματικά προσόντα που ορίζονται στην περίπτωση στ΄ του Μέρους ΙΙ του Παραρτήματος ΧΙΙ του Προσαρτήματος Α΄ του ν. 4412/2016 ή με την σχετική επαγγελματική εμπειρία, οι οικονομικοί φορείς, μπορούν να στηρίζονται στις ικανότητες άλλων φορέων, μόνο, εάν οι τελευταίοι θα εκτελέσουν τις εργασίες ή τις υπηρεσίες για τις οποίες απαιτούνται οι συγκεκριμένες ικανότητες[[21]](#footnote-21).

Όταν οι οικονομικοί φορείς στηρίζονται στις ικανότητες άλλων φορέων όσον αφορά τα κριτήρια που σχετίζονται με την απαιτούμενη με τη διακήρυξη οικονομική και χρηματοοικονομική επάρκεια, οι εν λόγω οικονομικοί φορείς και αυτοί στους οποίους στηρίζονται είναι από κοινού υπεύθυνοι για την εκτέλεση της σύμβασης [[22]](#footnote-22).

Υπό τους ίδιους όρους οι ενώσεις οικονομικών φορέων μπορούν να στηρίζονται στις ικανότητες των συμμετεχόντων στην ένωση ή άλλων φορέων [[23]](#footnote-23):

Α) Επίκληση δάνειας τεχνικής και επαγγελματικής ικανότητας : Σύμφωνα με το άρθρο 63 της Οδηγίας 2014/24/ΕΕ (άρθρο 78 Ν. 4412/2016) οι υποψήφιοι για την απόδειξη της τεχνικής και επαγγελματικής ικανότητας, όπως αυτή ζητείται στην παρ. 2.2.6 της παρούσας, μπορεί να στηρίζονται στην τεχνική ικανότητα τρίτων φορέων που δεν μετέχουν στην προσφορά, ασχέτως της νομικής φύσης των δεσμών τους με αυτές. Στην περίπτωση αυτή, πρέπει να αποδεικνύουν στην Βουλή των Ελλήνων ότι κατά την εκτέλεση της σύμβασης θα έχουν στη διάθεσή τους αναγκαίους πόρους, με την προσκόμιση της σχετικής δέσμευσης των φορέων αυτών. Η απόδειξη της δέσμευσης του τρίτου δανείζοντος φορέα κατά τα ανωτέρω γίνεται με την προσκόμιση κάθε αναγκαίου εγγράφου και ενδεικτικά:

α. Έγγραφης δέσμευσης του τρίτου φορέα απευθυνόμενης προς την Βουλή των Ελλήνων με την οποία θα αναλαμβάνει την υποχρέωση να συνάψει έγγραφη συμφωνία συνεργασίας για την υλοποίηση του Έργου με τον διαγωνιζόμενο, πριν την τελική κατακύρωση του παρόντος διαγωνισμού, προκειμένου να αναλάβει την προμήθεια των αγαθών.

β. Έγγραφης συμφωνίας συνεργασίας με το εν λόγω φυσικό ή νομικό πρόσωπο, διάρκειας τουλάχιστον ίσης με το προβλεπόμενο χρονικό διάστημα υλοποίησης του Έργου.

γ. Όλων των κατά περίπτωση προβλεπόμενων δικαιολογητικών της παρ. 2.2.6 από τα οποία αποδεικνύεται η ύπαρξη της επαγγελματικής επάρκειας και τεχνικής ικανότητας του τρίτου που πρόκειται να δανειστεί, όπως αυτή ζητείται παραπάνω.

Β) Επίκληση δάνειας οικονομικής επάρκειας: Σύμφωνα με το άρθρο 63 της Οδηγίας 2014/24/ΕΕ (άρθρο78 Ν. 4412/2016) οι διαγωνιζόμενοι για την απόδειξη της συνδρομής της οικονομικής επάρκειας όπως αυτή ζητείται στην παρ.2.2.5. μπορεί να στηρίζονται στις οικονομικές ικανότητες τρίτων φορέων που δεν μετέχουν στην προσφορά, ασχέτως της νομικής φύσης των δεσμών τους με αυτούς. Στην περίπτωση αυτή, πρέπει να αποδεικνύουν στην Βουλή των Ελλήνων ότι έχουν στη διάθεσή τους, τους αναγκαίους οικονομικούς πόρους με την προσκόμιση της σχετικής δέσμευσης των φορέων αυτών. Η απόδειξη της δέσμευσης του τρίτου δανείζοντος φορέα κατά τα ανωτέρω γίνεται με την προσκόμιση κάθε αναγκαίου εγγράφου και ενδεικτικά :

α. Έγγραφης δέσμευσης του τρίτου φορέα απευθυνόμενης προς την Βουλή των Ελλήνων με την οποία θα αναλαμβάνει την υποχρέωση παροχής των απαραίτητων οικονομικών πόρων στον υποψήφιο σε περίπτωση ανάθεσης της σύμβασης.

β. Έγγραφης συμφωνίας μεταξύ τρίτου και υποψηφίου από την οποία θα αποδεικνύεται ότι ο τρίτος δεσμεύεται να θέσει στη διάθεση του υποψηφίου την επικληθείσα από αυτόν οικονομική επάρκεια καθ’ όλη τη διάρκεια της σύμβασης

γ. Όλων των παραπάνω δικαιολογητικών από τα οποία προκύπτει η ύπαρξη της οικονομικής επάρκειας του τρίτου, όπως αυτή ζητείται στην παράγραφο 2.2.5. και αποδεικνύεται κατά το παρόν άρθρο.

**2.2.9 Κανόνες απόδειξης ποιοτικής επιλογής**

**2.2.9.1 Προκαταρκτική απόδειξη κατά την υποβολή προσφορών**

Προς προκαταρκτική απόδειξη ότι οι προσφέροντες οικονομικοί φορείς: α) δεν βρίσκονται σε μία από τις καταστάσεις της παραγράφου 2.2.3 και β) πληρούν τα σχετικά κριτήρια επιλογής των παραγράφων 2.2.4, 2.2.5, 2.2.6 και 2.2.7 της παρούσης, υποβάλουν κατά την υποβολή της προσφοράς τους ως δικαιολογητικό συμμετοχής, το προβλεπόμενο από το άρθρο 79 παρ. 1 και 3 του ν. 4412/2016 Ευρωπαϊκό Ενιαίο Έγγραφο Σύμβασης (ΕΕΕΣ), σύμφωνα με το επισυναπτόμενο στην παρούσα Παράρτημα IΙΙ,*,* το οποίο αποτελεί ενημερωμένη υπεύθυνη δήλωση, με τις συνέπειες του ν. 1599/1986. Το ΕΕΕΣ[[24]](#footnote-24) καταρτίζεται βάσει του τυποποιημένου εντύπου του Παραρτήματος 2 του Κανονισμού (ΕΕ) 2016/7 και συμπληρώνεται από τους προσφέροντες οικονομικούς φορείς σύμφωνα με τις οδηγίες του Παραρτήματος 1[[25]](#footnote-25)

Το ΕΕΕΣ μπορεί να υπογράφεται έως δέκα (10) ημέρες πριν την καταληκτική ημερομηνία υποβολής των προσφορών[[26]](#footnote-26)

Σε όλες τις περιπτώσεις, όπου περισσότερα από ένα φυσικά πρόσωπα είναι μέλη του διοικητικού, διευθυντικού ή εποπτικού οργάνου ενός οικονομικού φορέα ή έχουν εξουσία εκπροσώπησης, λήψης αποφάσεων ή ελέγχου σε αυτό, υποβάλλεται ένα Ευρωπαϊκό Ενιαίο Έγγραφο Σύμβασης (ΕΕΕΣ), το οποίο είναι δυνατό να φέρει μόνο την υπογραφή του κατά περίπτωση εκπροσώπου του οικονομικού φορέα[[27]](#footnote-27) ως προκαταρκτική απόδειξη των λόγων αποκλεισμού του άρθρου 2.2.3.1 της παρούσας για το σύνολο των φυσικών προσώπων που είναι μέλη του διοικητικού, διευθυντικού ή εποπτικού οργάνου του ή έχουν εξουσία εκπροσώπησης, λήψης αποφάσεων ή ελέγχου σε αυτόν.[[28]](#footnote-28)

Ως εκπρόσωπος του οικονομικού φορέα νοείται ο νόμιμος εκπρόσωπος αυτού, όπως προκύπτει από το ισχύον καταστατικό ή το πρακτικό εκπροσώπησής του κατά το χρόνο υποβολής της προσφοράς ή το αρμοδίως εξουσιοδοτημένο φυσικό πρόσωπο να εκπροσωπεί τον οικονομικό φορέα για διαδικασίες σύναψης συμβάσεων ή για συγκεκριμένη διαδικασία σύναψης σύμβασης.

Στην περίπτωση υποβολής προσφοράς από ένωση οικονομικών φορέων, το Ευρωπαϊκό Ενιαίο Έγγραφο Σύμβασης (ΕΕΕΣ), υποβάλλεται χωριστά από κάθε μέλος της ένωσης.

**2.2.9.2 Αποδεικτικά μέσα[[29]](#footnote-29) [[30]](#footnote-30)**

**Α.** Το δικαίωμα συμμετοχής των οικονομικών φορέων και οι όροι και προϋποθέσεις συμμετοχής τους, όπως ορίζονται στις παραγράφους 2.2.1 έως 2.2.8, κρίνονται κατά την υποβολή της προσφοράς, κατά την υποβολή των δικαιολογητικών της παρούσας παραγράφου και κατά τη σύναψη της σύμβασης στις περιπτώσεις του άρθρου 105 παρ. 3 περ. γ του ν. 4412/2016**[[31]](#footnote-31)**.

Στην περίπτωση που προσφέρων οικονομικός φορέας ή ένωση αυτών στηρίζεται στις ικανότητες άλλων φορέων, σύμφωνα με την παράγραφό 2.2.8. της παρούσας, οι φορείς στην ικανότητα των οποίων στηρίζεται υποχρεούνται στην υποβολή των δικαιολογητικών που αποδεικνύουν ότι δεν συντρέχουν οι λόγοι αποκλεισμού της παραγράφου 2.2.3 της παρούσας και ότι πληρούν τα σχετικά κριτήρια επιλογής κατά περίπτωση (παράγραφοι 2.2.5 και 2.2.8)[[32]](#footnote-32).

Ο οικονομικός φορέας υποχρεούται να αντικαταστήσει έναν φορέα στην ικανότητα του οποίου στηρίζεται, εφόσον ο τελευταίος δεν πληροί το σχετικό κριτήριο επιλογής ή για τον οποίο συντρέχουν λόγοι αποκλεισμού των παραγράφων 2.2.3.1, 2.2.3.2 και 2.2.3.4[[33]](#footnote-33).

Οι οικονομικοί φορείς δεν υποχρεούνται να υποβάλλουν δικαιολογητικά ή άλλα αποδεικτικά στοιχεία, αν και στο μέτρο που η αναθέτουσα αρχή έχει τη δυνατότητα να λαμβάνει τα πιστοποιητικά ή τις συναφείς πληροφορίες απευθείας μέσω πρόσβασης σε εθνική βάση δεδομένων σε οποιοδήποτε κράτος - μέλος της Ένωσης, η οποία διατίθεται δωρεάν, όπως εθνικό μητρώο συμβάσεων, εικονικό φάκελο επιχείρησης, ηλεκτρονικό σύστημα αποθήκευσης εγγράφων ή σύστημα προεπιλογής. Η δήλωση για την πρόσβαση σε εθνική βάση δεδομένων εμπεριέχεται στο Ευρωπαϊκό Ενιαίο Έγγραφο Σύμβασης (ΕΕΕΣ)

Οι οικονομικοί φορείς δεν υποχρεούνται να υποβάλουν δικαιολογητικά, όταν η αναθέτουσα αρχή που έχει αναθέσει τη σύμβαση διαθέτει ήδη τα ως άνω δικαιολογητικά και αυτά εξακολουθούν να ισχύουν[[34]](#footnote-34).

Επισημαίνεται ότι γίνονται αποδεκτές:

* οι ένορκες βεβαιώσεις που αναφέρονται στην παρούσα Διακήρυξη, εφόσον έχουν συνταχθεί έως τρεις (3) μήνες πριν από την υποβολή τους,
* οι υπεύθυνες δηλώσεις, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών[[35]](#footnote-35). Σημειώνεται ότι δεν απαιτείται θεώρηση του γνησίου της υπογραφής τους.

**Β.** **1.** Για την απόδειξη της μη συνδρομής των λόγων αποκλεισμού της παραγράφου 2.2.3 οι προσφέροντες οικονομικοί φορείς προσκομίζουν αντίστοιχα τα παρακάτω δικαιολογητικά κατά το στάδιο της κατακύρωσης:

**α)** για την παράγραφο 2.2.3.1 απόσπασμα του σχετικού μητρώου, όπως του ποινικού μητρώου ή, ελλείψει αυτού, ισοδύναμο έγγραφο που εκδίδεται από αρμόδια δικαστική ή διοικητική αρχή του κράτους-μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας, από το οποίο προκύπτει ότι πληρούνται αυτές οι προϋποθέσεις, που να έχει εκδοθεί έως τρεις (3) μήνες πριν από την υποβολή του[[36]](#footnote-36). Η υποχρέωση προσκόμισης του ως άνω αποσπάσματος αφορά και στα μέλη του διοικητικού, διευθυντικού ή εποπτικού οργάνου του εν λόγω οικονομικού φορέα ή στα πρόσωπα που έχουν εξουσία εκπροσώπησης, λήψης αποφάσεων ή ελέγχου σε αυτό κατά τα ειδικότερα αναφερόμενα στην ως άνω παράγραφο 2.2.3.1,

**β)** για τις παραγράφους 2.2.3.2[[37]](#footnote-37) και 2.2.3.4[[38]](#footnote-38) περίπτωση β΄ πιστοποιητικό που εκδίδεται από την αρμόδια αρχή του οικείου κράτους - μέλους ή χώρας, που να είναι εν ισχύ κατά το χρόνο υποβολής του, άλλως, στην περίπτωση που δεν αναφέρεται σε αυτό χρόνος ισχύος, που να έχει εκδοθεί έως τρεις (3) μήνες πριν από την υποβολή του[[39]](#footnote-39).

Ειδικά για τις περιπτώσεις της παραγράφου 2.2.3.2 α., πέραν του ως άνω πιστοποιητικού, υποβάλλεται υπεύθυνη δήλωση του προσφέροντος ότι δεν έχει εκδοθεί δικαστική ή διοικητική απόφαση με τελεσίδικη και δεσμευτική ισχύ για την αθέτηση των υποχρεώσεών του όσον αφορά στην καταβολή φόρων ή εισφορών κοινωνικής ασφάλισης.

Για τους οικονομικούς φορείς που είναι εγκατεστημένοι στην Ελλάδα, τα πιστοποιητικά ότι δεν τελούν υπό πτώχευση, πτωχευτικό συμβιβασμό ή υπό αναγκαστική διαχείριση ή ότι δεν έχουν υπαχθεί σε διαδικασία εξυγίανσης, εκδίδονται από το αρμόδιο πρωτοδικείο της έδρας του οικονομικού φορέα. Το πιστοποιητικό ότι το νομικό πρόσωπο δεν έχει τεθεί υπό εκκαθάριση με δικαστική απόφαση εκδίδεται από το οικείο Πρωτοδικείο της έδρας του οικονομικού φορέα, το δε πιστοποιητικό ότι δεν έχει τεθεί υπό εκκαθάριση με απόφαση των εταίρων εκδίδεται από το Γ.Ε.Μ.Η., σύμφωνα με τις κείμενες διατάξεις, ως κάθε φορά ισχύουν. Τα φυσικά πρόσωπα (ατομικές επιχειρήσεις) δενπροσκομίζουν πιστοποιητικό περί μη θέσεως σε εκκαθάριση.

Η μη αναστολή των επιχειρηματικών δραστηριοτήτων του οικονομικού φορέα, για τους εγκατεστημένους στην Ελλάδα οικονομικούς φορείς αποδεικνύεται μέσω της ηλεκτρονικής πλατφόρμας της Ανεξάρτητης Αρχής Δημοσίων Εσόδων[[40]](#footnote-40)

**γ)** Για τις περιπτώσεις του άρθρου 2.2.3.2γ της παρούσας, πιστοποιητικό από τη Διεύθυνση Προγραμματισμού και Συντονισμού της Επιθεώρησης Εργασιακών Σχέσεων, που να έχει εκδοθεί έως τρεις (3) μήνες πριν από την υποβολή του[[41]](#footnote-41) από το οποίο να προκύπτουν οι πράξεις επιβολής προστίμου που έχουν εκδοθεί σε βάρος του οικονομικού φορέα σε χρονικό διάστημα δύο (2) ετών πριν από την ημερομηνία λήξης της προθεσμίας υποβολής προσφοράς.  Μέχρι να καταστεί εφικτή η έκδοση του ανωτέρω πιστοποιητικού, αυτό αντικαθίσταται από υπεύθυνη δήλωση του οικονομικού φορέα, χωρίς να απαιτείται επίσημη δήλωση του ΣΕΠΕ σχετικά με την έκδοση του πιστοποιητικού[[42]](#footnote-42)

Αν το κράτος-μέλος ή η εν λόγω χώρα δεν εκδίδει τέτοιου είδους έγγραφα ή πιστοποιητικά ή όπου το έγγραφα ή τα πιστοποιητικά αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.4, τα έγγραφα ή τα πιστοποιητικά μπορεί να αντικαθίστανται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού του κράτους - μέλους ή της χώρας καταγωγής ή της χώρας όπου είναι εγκατεστημένος ο οικονομικός φορέας.

Οι αρμόδιες δημόσιες αρχές παρέχουν, όπου κρίνεται αναγκαίο, επίσημη δήλωση στην οποία αναφέρεται ότι δεν εκδίδονται τα έγγραφα ή τα πιστοποιητικά της παρούσας παραγράφου ή ότι τα έγγραφα αυτά δεν καλύπτουν όλες τις περιπτώσεις που αναφέρονται στις παραγράφους 2.2.3.1 και 2.2.3.2 περ. α’ και β’, καθώς και στην περ. β΄ της παραγράφου 2.2.3.4. Οι επίσημες δηλώσεις καθίστανται διαθέσιμες μέσω του επιγραμμικού αποθετηρίου πιστοποιητικών (e-Certis) του άρθρου 81 του ν. 4412/2016.

**δ)** Για τις λοιπές περιπτώσεις της παραγράφου 2.2.3.4, υπεύθυνη δήλωση του προσφέροντος οικονομικού φορέα ότι δεν συντρέχουν στο πρόσωπό του οι οριζόμενοι στην παράγραφο λόγοι αποκλεισμού.

**ε)** για την παράγραφο 2.2.3.5, δικαιολογητικά ονομαστικοποίησης των μετοχών[[43]](#footnote-43), εφόσον ο προσωρινός ανάδοχος είναι ανώνυμη εταιρία. [Εξαιρούνται της υποχρέωσης αυτής οι εταιρείες που είναι εισηγμένες στο Χρηματιστήριο της χώρας εγκατάστασής τους και υποβάλλουν περί τούτου υπεύθυνη δήλωση του νόμιμου εκπροσώπου τους]:

Ειδικότερα ο προσωρινός ανάδοχος υποβάλλει πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, , το οποίο να έχει εκδοθεί έως τριάντα (30) εργάσιμες ημέρες πριν από την υποβολή του,[[44]](#footnote-44) καθώς και αναλυτική κατάσταση με τα στοιχεία των μετόχων της εταιρείας και τον αριθμό των μετοχών κάθε μετόχου (μετοχολόγιο), όπως τα στοιχεία αυτά είναι καταχωρημένα στο βιβλίο μετόχων της εταιρείας, το πολύ τριάντα εργάσιμες ημέρες πριν από την ημέρα υποβολής της προσφοράς.

Εάν ο προσωρινός ανάδοχος είναι αλλοδαπή ανώνυμη εταιρία, καιεφόσον έχει, κατά το δίκαιο της έδρας της, ονομαστικές μετοχέςπροσκομίζει πιστοποιητικό αρμόδιας αρχής του κράτους της έδρας, από το οποίο να προκύπτει ότι οι μετοχές είναι ονομαστικές, αναλυτική κατάσταση μετόχων, με αριθμό των μετοχών του κάθε μετόχου, όπως τα στοιχεία αυτά είναι καταχωρημένα στο βιβλίο μετόχων της εταιρείας με ημερομηνία το πολύ 30 εργάσιμες ημέρες πριν την υποβολή της προσφοράς ή κάθε άλλο στοιχείο από το οποίο να προκύπτει η ονομαστικοποίηση μέχρι φυσικού προσώπου των μετοχών, που έχει συντελεστεί τις τελευταίες 30 (τριάντα) εργάσιμες ημέρες πριν την υποβολή της προσφοράς.

Σε διαφορετική περίπτωση, δηλαδή εφόσον κατά τοδίκαιο της χώρας στην οποία έχει την έδρα της δεν έχει ονομαστικές μετοχές, υποβάλλει βεβαίωση περί μη υποχρέωσης ονομαστικοποίησης των μετοχών από αρμόδια αρχή, εφόσον υπάρχει σχετική πρόβλεψη, διαφορετικά προσκομίζει υπεύθυνη δήλωση του διαγωνιζόμενου, έγκυρη και ενημερωμένη κατάσταση μετόχων που κατέχουν τουλάχιστον 1% των μετοχών και αν δεν τηρείται τέτοια κατάσταση, σχετική κατάσταση μετόχων (με 1%), σύμφωνα με την τελευταία Γενική Συνέλευση, αν οι μέτοχοι αυτοί είναι γνωστοί στην εταιρεία. Αν δεν προσκομισθεί κατάσταση κατά τα ανωτέρω, η εταιρεία αιτιολογεί τους λόγους που οι μέτοχοι αυτοί δεν της είναι γνωστοί.

Η αναθέτουσα αρχή δεν υπεισέρχεται στην κρίση της ως άνω αιτιολογίας. Δύναται, ωστόσο, να αποδείξει τη δυνατότητα υποβολής της κατάστασης μετόχων, και μόνο στην περίπτωση αυτή η εταιρεία αποκλείεται από την παρούσα διαδικασία.

Περαιτέρω, πριν την υπογραφή της σύμβασης υποβάλλεται η υπεύθυνη δήλωση της κοινής απόφασης των Υπουργών Ανάπτυξης και Επικρατείας 20977/23-8-2007 (Β’ 1673) «*Δικαιολογητικά για την τήρηση των μητρώων του ν. 3310/2005 όπως τροποποιήθηκε με το ν. 3414/2005*» [[45]](#footnote-45).και

**στ)** για την παράγραφο 2.2.3.9. υπεύθυνη δήλωση του προσφέροντος οικονομικού φορέα ότι δεν έχει εκδοθεί σε βάρος του απόφαση αποκλεισμού, σύμφωνα με το άρθρο 74 του ν. 4412/2016.

**B.2.** **Για την απόδειξη της απαίτησης του άρθρου 2.2.4. (απόδειξη καταλληλότητας για την άσκηση επαγγελματικής δραστηριότητας)** προσκομίζουν πιστοποιητικό/βεβαίωση του οικείου επαγγελματικού ή εμπορικού μητρώου του κράτους εγκατάστασης. Οι οικονομικοί φορείς που είναι εγκατεστημένοι σε κράτος μέλος της Ευρωπαϊκής Ένωσης προσκομίζουν πιστοποιητικό/βεβαίωση του αντίστοιχου επαγγελματικού ή εμπορικού μητρώου του Παραρτήματος XI του Προσαρτήματος Α΄ του ν. 4412/2016, με το οποίο πιστοποιείται αφενός η εγγραφή τους σε αυτό και αφετέρου το ειδικό επάγγελμά τους. Στην περίπτωση που χώρα δεν τηρεί τέτοιο μητρώο, το έγγραφο ή το πιστοποιητικό μπορεί να αντικαθίσταται από ένορκη βεβαίωση ή, στα κράτη - μέλη ή στις χώρες όπου δεν προβλέπεται ένορκη βεβαίωση, από υπεύθυνη δήλωση του ενδιαφερομένου ενώπιον αρμόδιας δικαστικής ή διοικητικής αρχής, συμβολαιογράφου ή αρμόδιου επαγγελματικού ή εμπορικού οργανισμού της χώρας καταγωγής ή της χώρας όπου είναι εγκατεστημένος ο οικονομικός φορέας ότι δεν τηρείται τέτοιο μητρώο και ότι ασκεί τη δραστηριότητα που απαιτείται για την εκτέλεση του αντικειμένου της υπό ανάθεση σύμβασης.[[46]](#footnote-46)

Οι εγκατεστημένοι στην Ελλάδα οικονομικοί φορείς προσκομίζουν βεβαίωση εγγραφής στο οικείο επαγγελματικό μητρώο.

**Επισημαίνεται ότι, τα δικαιολογητικά που αφορούν στην απόδειξη της απαίτησης του άρθρου 2.2.4 (απόδειξη καταλληλότητας για την άσκηση επαγγελματικής δραστηριότητας) γίνονται αποδεκτά, εφόσον έχουν εκδοθεί έως τριάντα (30) εργάσιμες ημέρες πριν από την υποβολή τους,[[47]](#footnote-47) εκτός αν, σύμφωνα με τις ειδικότερες διατάξεις αυτών, φέρουν συγκεκριμένο χρόνο ισχύος.**

**Β.3.** Για την απόδειξη της οικονομικής και χρηματοοικονομικής επάρκειας της παραγράφου 2.2.5 οι οικονομικοί φορείς προσκομίζουν[[48]](#footnote-48) τους ισολογισμούς των τριών (3) τελευταίων διαχειριστικών χρήσεων (2017, 2018, 2019), σε περίπτωση που ο υποψήφιος Ανάδοχος υποχρεούται στην έκδοση ισολογισμών, ή δήλωση του ύψους του ετήσιου κύκλου εργασιών για καθεμία διαχειριστική χρήση, σε περίπτωση που ο υποψήφιος Ανάδοχος δεν υποχρεούται στην έκδοση ισολογισμών. Εάν ο οικονομικός φορέας, για βάσιμο λόγο, δεν είναι σε θέση να προσκομίσει τα ανωτέρω δικαιολογητικά, μπορεί να αποδεικνύει την οικονομική και χρηματοοικονομική του επάρκεια με οποιοδήποτε άλλο κατάλληλο έγγραφο[[49]](#footnote-49).

Για την απόδειξη της πιστοληπτικής ικανότητας οι οικονομικοί φορείς προσκομίζουν σχετικές βεβαιώσεις από αναγνωρισμένα εντός της Ε.Ε. Χρηματοπιστωτικά Ιδρύματα.

**Β.4.** Για την απόδειξη της τεχνικής ικανότητας της παραγράφου 2.2.6 οι οικονομικοί φορείς προσκομίζουν[[50]](#footnote-50) τα αναφερόμενα ακόλουθα στοιχεία τεκμηρίωσης :

|  |  |
| --- | --- |
| **α)** | Οι οικονομικοί φορείς πρέπει να προσκομίσουν αναλυτική παρουσίαση των κάτωθι χαρακτηριστικών τους:   * επιχειρηματική δομή, συνεργασίες με εξωτερικούς προμηθευτές, κανάλια εξυπηρέτησης, * τομείς δραστηριότητας και κλάδοι εξειδίκευσης * προϊόντα και υπηρεσίες * μεθοδολογίες, εργαλεία και τεχνικές που χρησιμοποιούν * εγκαταστάσεις και εξοπλισμό   με σαφή αναφορά στις οντότητες (π.χ. Τμήματα, Μονάδες, Υπηρεσίες) οι οποίες καλύπτουν την ανωτέρω Ελάχιστη Προϋπόθεση Συμμετοχής. |
| **β)** | Οι οικονομικοί φορείς πρέπει να προσκομίσουν κατάλογο με τα κυριότερα έργα που αφορούν σε προμήθεια εξοπλισμού και υλοποίηση παροχής υπηρεσιών ΤΠΕ. που εκτέλεσαν, ή στα οποία συμμετείχαν, ή συντηρούν κατά τα τρία (3) τελευταία έτη στο Δημόσιο ή στον Ιδιωτικό Τομέα εκ των οποίων **το ένα (1) τουλάχιστον θα αφορά σύστημα/ λύση στάθμευσης, με προμήθεια άνω των οχτακοσίων (800) αισθητήρων συμπεριλαμβανομένης πλατφόρμας διαχείρισης, υποχρεωτικά στο Δημόσιο τομέα, σε φορείς του Ελληνικού Δημοσίου ή του ευρύτερου Ελληνικού Δημοσίου** κατά τα τελευταία τρία (3) χρόνια με επιτυχία, σύμφωνα με τα οριζόμενα στο σημείο β) της παραγράφου 2.2.6. της παρούσας. Στα εν λόγω έργα συμπεριλαμβάνονται και αυτά που έχουν ολοκληρωθεί από τους οικονομικούς φορείς σε προγενέστερο των τριών ετών χρονικό διάστημα και εξακολουθούν να βρίσκονται σε ενεργή συντήρηση.  Η σύνταξη του καταλόγου γίνεται σύμφωνα με τον πίνακα που ακολουθεί:   |  |  |  |  |  |  |  |  |  | | --- | --- | --- | --- | --- | --- | --- | --- | --- | | Α/Α | ΠΑΡΑΛΗΠΤΗΣ/ΠΕΛΑΤΗΣ | ΣΥΝΤΟΜΗ ΠΕΡΙΓΡΑΦΗ ΤΟΥ ΕΡΓΟΥ | ΔΙΑΡΚΕΙΑ ΕΚΤΕΛΕΣΗΣ ΕΡΓΟΥ (από–έως) | ΠΡΟΫΠΟΛΟΓΙΣΜΟΣ (χωρίς και συμπ. ΦΠΑ) | ΠΑΡΟΥΣΑ  ΦΑΣΗ ΕΡΓΟΥ | ΣΥΝΟΠΤΙΚΗ ΠΕΡΙΓΡΑΦΗ Σ  ΝΕΙΣΦΟΡΑΣ ΣΤΟ ΕΡΓΟ | ΠΟΣΟΣΤΟ ΣΥΜΜΕΤΟΧΗΣ ΣΤΟ ΕΡΓΟ (π  ροϋπ/σμός) | ΣΤΟΙΧΕΙΟ ΤΕΚΜΗΡΙΩΣΗΣ (τύπος & ημ/νία | |  |  |  |  |  |  |  |  |  | |  |  |  |  |  |  |  |  |  | |  |  |  |  |  |  |  |  |  |   Οι οικονομικοί φορείς θα πρέπει να προσκομίσουν συμβάσεις ή βεβαιώσεις/πιστοποιητικά ορθής και καλής εκτέλεσης των έργων που εκδίδονται από τους «Αναθέτοντες» όπου αναγράφονται το ποσό, ο χρόνος και ο τόπος εκτέλεσης των έργων και προσδιορίζεται εάν αυτά πραγματοποιήθηκαν σύμφωνα με τους κανόνες της τέχνης και εάν περατώθηκαν κανονικά. |
| **γ)** | **Στοιχεία τεκμηρίωσης Ομάδας Έργου Αναδόχου**  Οι προσφέροντες οικονομικοί φορείς θα πρέπει να προσκομίσουν μαζί με την προσφορά τους και εντός του Φακέλου των Δικαιολογητικών τους   1. Βιογραφικά σημειώματα σύμφωνα με το υπόδειγμα του παραρτήματος V της παρούσας, καθώς και λοιπά στοιχεία τεκμηρίωσης της επάρκειας του Υπεύθυνου και των Μελών της Ομάδας Έργου που ο υποψήφιος Ανάδοχος θα προτείνει για την υπό ανάθεση σύμβαση, 2. Δηλώσεις συνεργασίες των εξωτερικών συνεργατών που ως Μέλη της Ομάδας Έργου θα παρέχουν τις υπηρεσίες τους για την εκτέλεση της υπό ανάθεση σύμβασης 3. Πίνακα των μόνιμων υπαλλήλων του υποψήφιου Αναδόχου που συμμετέχουν στην Ομάδα Έργου. Ο πίνακας πρέπει να συνταχθεί σύμφωνα με το Υπόδειγμα πίνακα που ακολουθεί:  |  |  |  |  |  | | --- | --- | --- | --- | --- | | α/α | Υποψήφιος Ανάδοχος | Ονοματεπώνυμο Υπαλλήλου | Θέση στην Ομάδα Έργου | Ποσοστό συμμετοχής στο έργο (%) | |  |  |  |  |  | |  |  |  |  |  |  1. Σε περίπτωση που ο υποψήφιος Ανάδοχος προτίθεται να αναθέσει υπεργολαβικά σε τρίτους την υλοποίηση τμήματος του υπό ανάθεση Έργου, τότε θα πρέπει να καταθέσει συμπληρωμένο τον παρακάτω πίνακα καθώς και τις σχετικές δηλώσεις συνεργασίας, όπου θα αναγράφεται το τμήμα του Έργου που προτίθεται να αναλάβει ο υπεργολάβος, ο οποίος θα δηλώνει ότι έχει λάβει γνώση του χρονοδιαγράμματος του Έργου και της απαιτούμενης άνθρωπο-προσπάθειας και θα δεσμεύεται ότι θα διαθέσει τους απαιτούμενους πόρους. Η υπεύθυνη δήλωση συνεργασίας θα υπογράφεται από τον υπεργολάβο ή τον νόμιμο εκπρόσωπό του, νομίμως θεωρημένη για το γνήσιο της υπογραφής, συνοδευόμενη από το σχετικό παραστατικό νομιμοποίησης της υπογραφής.   Σε περίπτωση που απαιτηθεί υπό τη συνδρομή σπουδαίου λόγου αντικατάσταση μέλους της ομάδας έργου ο προσφέρων υποχρεούται να προτείνει στη θέση του αποχωρούντος νέο πρόσωπο, υποβάλλοντας στην Βουλή των Ελλήνων αίτημα αντικατάστασης μέλους και επισυνάπτοντας βιογραφικό σημείωμα και δήλωση αποδοχής συνεργασίας του υποψήφιου νέου μέλους. Ο ανάδοχος μπορεί να προβεί στην αντικατάσταση μέλους μόνο κατόπιν έγκρισης του αιτήματός του από την Βουλή των Ελλήνων  Στον ίδιο πίνακα, ο υποψήφιος Ανάδοχος οφείλει να συμπληρώσει τα ζητούμενα στοιχεία για τους πιθανούς εξωτερικούς συνεργάτες που θα ασχοληθούν στο Έργο. Ο υποψήφιος Ανάδοχος θα πρέπει να καταθέσει αντίστοιχες δηλώσεις συνεργασίας των εξωτερικών συνεργατών υπό την μορφή Υπεύθυνης Δήλωσης, νομίμως θεωρημένη για το γνήσιο της υπογραφής.   |  |  |  | | --- | --- | --- | | Περιγραφή τμήματος Έργου που προτίθεται ο υποψήφιος Ανάδοχος να αναθέσει σε υπεργολάβο ή σε εξωτερικό συνεργάτη | Επωνυμία Υπεργολάβου/Εξωτερικού Συνεργάτη | Ημερομηνία Δήλωσης Συν  εργασίας | |  |  |  | |  |  |  | |

**Β.4.1.** Για την απόδειξη της συμμόρφωσης σε πρότυπα διασφάλισης ποιότητας και πρότυπα διαχείρισης ασφάλειας πληροφοριών της παραγράφου 2.2.7, οι οικονομικοί φορείς προσκομίζουν τα αναφερόμενα ακόλουθα στοιχεία τεκμηρίωσης:

Πιστοποιητικά της σειράς εν ισχύ, από αναγνωρισμένο Ινστιτούτο ή Οργανισμό που εμπίπτει στο αντικείμενο παροχής υπηρεσιών της παρούσας διαδικασίας σύναψης σύμβασης, ή άλλο ισοδύναμο εν ισχύ, από Οργανισμούς εδρεύοντες σε άλλα κράτη μέλη της Ευρωπαϊκής Ένωσης, ή άλλα αποδεικτικά στοιχεία για ισοδύναμα μέτρα εξασφάλισης της συμμόρφωσής του με πρότυπα διαχείρισης ποιότητας και πρότυπα διαχείρισης ασφάλειας πληροφοριών.

Σε περίπτωση που ο υποψήφιος Ανάδοχος αποτελεί ένωση προσώπων, τα κριτήρια ποιοτικής επιλογής που αφορούν τη συμμόρφωσή του με πρότυπα πληρούνται από όλα τα μέλη της ένωσης, επομένως, τα στοιχεία τεκμηρίωσης που αφορούν στην απόδειξη της τήρησης συστήματος διαχείρισης ποιότητας και συστήματος διαχείρισης ασφάλειας πληροφοριών που εμπίπτουν στο αντικείμενο της παρούσας διαδικασίας σύναψης σύμβασης, θα πρέπει να προσκομίζονται από κάθε μέλος της ένωσης χωριστά

**Β.5.** Για την απόδειξη της νόμιμης εκπροσώπησης, στις περιπτώσεις που ο οικονομικός φορέας είναι νομικό πρόσωπο και υποχρεούται, κατά την κείμενη νομοθεσία, να δηλώνει την εκπροσώπηση και τις μεταβολές της σε αρμόδια αρχή (πχ ΓΕΜΗ) προσκομίζει σχετικό πιστοποιητικό ισχύουσας εκπροσώπησης, το οποίο πρέπει να έχει εκδοθεί έως τριάντα (30) εργάσιμες ημέρες πριν από την υποβολή του [[51]](#footnote-51). Στις λοιπές περιπτώσεις τα κατά περίπτωση νομιμοποιητικά έγγραφα νόμιμης εκπροσώπησης (όπως καταστατικά, αντίστοιχα ΦΕΚ, συγκρότηση Δ.Σ. σε σώμα, σε περίπτωση Α.Ε., κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Για την απόδειξη της νόμιμης σύστασης και των μεταβολών του νομικού προσώπου, εφόσον αυτή προκύπτει από πιστοποιητικό αρμόδιας αρχής (πχ γενικό πιστοποιητικό του ΓΕΜΗ), αρκεί η υποβολή αυτού, εφόσον έχει εκδοθεί έως τρεις (3) μήνες πριν από την υποβολή του. Στις λοιπές περιπτώσεις τα κατά περίπτωση νομιμοποιητικά έγγραφα νόμιμης σύστασης και μεταβολών (όπως καταστατικά, πιστοποιητικά μεταβολών, αντίστοιχα ΦΕΚ, κλπ., ανάλογα με τη νομική μορφή του οικονομικού φορέα), συνοδευόμενα από υπεύθυνη δήλωση του νόμιμου εκπροσώπου ότι εξακολουθούν να ισχύουν κατά την υποβολή τους.

Οι αλλοδαποί οικονομικοί φορείς προσκομίζουν τα προβλεπόμενα, κατά τη νομοθεσία της χώρας εγκατάστασης, αποδεικτικά έγγραφα, και εφόσον δεν προβλέπονται, υπεύθυνη δήλωση του νόμιμου εκπροσώπου, από την οποία αποδεικνύονται τα ανωτέρω ως προς τη νόμιμη σύσταση, μεταβολές και εκπροσώπηση του οικονομικού φορέα.

Οι ως άνω υπεύθυνες δηλώσεις γίνονται αποδεκτές, εφόσον έχουν συνταχθεί μετά την κοινοποίηση της πρόσκλησης για την υποβολή των δικαιολογητικών.

Από τα ανωτέρω έγγραφα πρέπει να προκύπτουν η νόμιμη σύσταση του οικονομικού φορέα, όλες οι σχετικές τροποποιήσεις των καταστατικών, το/τα πρόσωπο/α που δεσμεύει/ουν νόμιμα την εταιρία κατά την ημερομηνία διενέργειας του διαγωνισμού (νόμιμος εκπρόσωπος, δικαίωμα υπογραφής κλπ.), τυχόν τρίτοι, στους οποίους έχει χορηγηθεί εξουσία εκπροσώπησης, καθώς και η θητεία του/των ή/και των μελών του οργάνου διοίκησης/ νόμιμου εκπροσώπου.

**Β.6.** Οι οικονομικοί φορείς που είναι εγγεγραμμένοι σε επίσημους καταλόγους[[52]](#footnote-52) που προβλέπονται από τις εκάστοτε ισχύουσες εθνικές διατάξεις ή διαθέτουν πιστοποίηση από οργανισμούς πιστοποίησης που συμμορφώνονται με τα ευρωπαϊκά πρότυπα πιστοποίησης, κατά την έννοια του Παραρτήματος VII του Προσαρτήματος Α΄ του ν. 4412/2016, μπορούν να προσκομίζουν στις αναθέτουσες αρχές πιστοποιητικό εγγραφής εκδιδόμενο από την αρμόδια αρχή ή το πιστοποιητικό που εκδίδεται από τον αρμόδιο οργανισμό πιστοποίησης.

Στα πιστοποιητικά αυτά αναφέρονται τα δικαιολογητικά βάσει των οποίων έγινε η εγγραφή των εν λόγω οικονομικών φορέων στον επίσημο κατάλογο ή η πιστοποίηση και η κατάταξη στον εν λόγω κατάλογο.

Η πιστοποιούμενη εγγραφή στους επίσημους καταλόγους από τους αρμόδιους οργανισμούς ή το πιστοποιητικό, που εκδίδεται από τον οργανισμό πιστοποίησης, συνιστά τεκμήριο καταλληλότητας όσον αφορά τις απαιτήσεις ποιοτικής επιλογής, τις οποίες καλύπτει ο επίσημος κατάλογος ή το πιστοποιητικό.

Οι οικονομικοί φορείς που είναι εγγεγραμμένοι σε επίσημους καταλόγους απαλλάσσονται από την υποχρέωση υποβολής των δικαιολογητικών που αναφέρονται στο πιστοποιητικό εγγραφής τους.

**Β.7.** Οι ενώσεις οικονομικών φορέων που υποβάλλουν κοινή προσφορά, υποβάλλουν τα παραπάνω, κατά περίπτωση δικαιολογητικά, για κάθε οικονομικό φορέα που συμμετέχει στην ένωση, σύμφωνα με τα ειδικότερα προβλεπόμενα στο άρθρο 19 παρ. 2 του ν. 4412/2016.

**Β.8.** Στην περίπτωση που οικονομικός φορέας επιθυμεί να στηριχθεί στις ικανότητες άλλων φορέων, σύμφωνα με την παράγραφο 2.2.8 για την απόδειξη ότι θα έχει στη διάθεσή του τους αναγκαίους πόρους, προσκομίζει, τα δικαιολογητικά όπως αναφέρονται στην παράγραφο 2.2.8.

**2.3.1 Κριτήριο ανάθεσης[[53]](#footnote-53)**

Κριτήριο ανάθεσης της Σύμβασης είναι η **πλέον συμφέρουσα από οικονομική άποψη προσφορά** **βάσει βέλτιστης σχέσης ποιότητας – τιμής.**

Η ποιότητα εκτιμάται βάσει των κάτωθι κριτηρίων:

| **ΚΡΙΤΗΡΙΟ** | **ΠΕΡΙΓΡΑΦΗ** | **ΣΥΝΤ/ΤΗΣ ΒΑΡΥΤΗΤΑΣ** |
| --- | --- | --- |
| **Κ1** | **Μεθοδολογία Οργάνωσης, Διοίκησης και Υλοποίησης, Έργου** | **(20%)** |
| Κ1.1 | Μεθοδολογία Υλοποίησης Έργου.( Ανάλυση και Κατανόηση Απαιτήσεων και Περιορισμών του έργου. Σχέδιο Υλοποίησης Οργάνωση Παραδοτέων, Χρονοδιάγραμμα) | 5% |
| Κ1.2 | Σχήμα Διοίκησης και Υλοποίησης Έργου. (Ομάδα έργου, εμπειρία. Σύστημα Διαχείρισης Κινδύνων- Διασφάλιση Ποιότητας) | 5% |
| **Κ1.3** | **Μεθοδολογία Παραμετροποίησης του συστήματος για την επίτευξη των επιχειρησιακών και λειτουργικών απαιτήσεων** | **10%** |
| **Κ2** | **Τεχνικά και λειτουργικά χαρακτηριστικά των προσφερόμενων συστημάτων – Επεκτασιμότητα** | **(70%)** |
| Κ2.1 | Λειτουργικές και Τεχνικές Προδιαγραφές Έργου (Εξοπλισμός και σχετικά Λογισμικά) | 35% |
| Κ2.2 | Αρχιτεκτονική Προτεινόμενης Λύσης | 10% |
| Κ2.3 | Βαθμός διασύνδεσης και ολοκλήρωσης των προσφερόμενων συστημάτων και εξοπλισμού | 20% |
| Κ2.3 | Επεκτασιμότητα των Προσφερόμενων Συστημάτων (Εξοπλισμός – Λογισμικά) | 5% |
| **Κ3** | **Προσφερόμενες Υπηρεσίες** | **(10%)** |
| Κ3.1 | Υπηρεσίες μετάπτωσης δεδομένων από το υφιστάμενο Σύστημα | 2% |
| Κ3.2 | Οργάνωση και Υλοποίηση Υπηρεσιών Εκπαίδευσης | 3% |
| Κ3.3 | Υπηρεσίες Εγγύησης και Συντήρησης και Τεχνικής Υποστήριξης - Δωρεάν (3-ετής) | 5% |
| **ΑΘΡΟΙΣΜΑ ΣΥΝΟΛΟΥ ΣΥΝΤΕΛΕΣΤΩΝ ΒΑΡΥΤΗΤΑΣ** | | **100%** |

**Επεξήγηση κριτηρίων αξιολόγησης προσφορών**

Στο κριτήριο με αρίθμηση Κ.1 «**Μεθοδολογία Οργάνωσης, Διοίκησης και Υλοποίησης, Έργου**» θα αξιολογηθεί:

1. το προτεινόμενο σχήμα Διοίκησης και Υλοποίησης του αντικειμένου της σύμβασης. Ο τρόπος οργάνωσης και συντονισμού της ομάδας έργου του υποψήφιου αναδόχου με εξειδίκευση ρόλων και καθηκόντων.
2. Η σχετική εμπειρία της ομάδας υλοποίησης του Αναδόχου, και ιδιαιτέρως του Υπεύθυνου και του Αναπλ. Υπεύθυνου του έργου, όσον αφορά: α) τους προηγούμενους ρόλους ευθύνης σε κρίσιμα έργα ασφάλειας (mission-critical security projects) στο δημόσιο τομέα, β) η αποδεδειγμένη γνώση τόσο του τεχνικού περιβάλλοντος όσο και του λειτουργικού/επιχειρησιακού περιβάλλοντος του εν λόγω έργου/τελικού χρήστη.
3. Η εμπειρία του Υπεύθυνου ή και του Αναπλ. Υπεύθυνου του έργου σε έργα όπου Τελικοί Χρήστες ήταν το προσωπικό της Ελληνικής Αστυνομίας, με τους οποίους έχουν συν διαμορφωθεί βασικές διαδικασίες, όπως ανάλυση απαιτήσεων, διαμόρφωση συστήματος για προσαρμογή στις επιχειρησιακές απαιτήσεις, δοκιμές συστημάτων και αξιολόγηση συστημάτων.
4. Ο βαθμός και η πληρότητα της μεθοδολογίας παραμετροποίησης του συστήματος για την υποστήριξη των επιχειρησιακών και λειτουργικών αναγκών και θέση σε λειτουργία σε πραγματικές συνθήκες.
5. Ο βαθμός σαφήνειας, περιεκτικότητας, σφαιρικότητας της αντίληψης και κατανόησης των επιχειρησιακών απαιτήσεων της Β.τ.Ε., του σκοπού των στόχων, της έκτασης του αντικειμένου της σύμβασης, των αναμενόμενων αποτελεσμάτων των κρίσιμων παραγόντων επιτυχίας των κινδύνων και των τρόπων και μεθόδων αντιμετώπισής τους, όπως αυτά θα τεκμηριώνονται στην προσφορά των συμμετεχόντων.
6. Η πληρότητα του σχεδίου εγκατάστασης και λειτουργίας των συστημάτων και η αποτελεσματική κάλυψη τυχόν κινδύνων και ειδικών απαιτήσεων.
7. Η ανάλυση του χρονοδιαγράμματος και η ρεαλιστική προσέγγιση του πλάνου και των επιμέρους φάσεων υλοποίησης του έργου. Η περιγραφή των αλληλεξαρτώμενων εργασιών και παραδοτέων, ο χρονοπρογραμματισμός υλοποίησής τους και η ανάδειξη των σημαντικών οροσήμων που σχετίζονται με την υλοποίηση της σύμβασης σύμφωνα, με τους χρονικούς περιορισμούς που τίθενται στους όρους της διακήρυξης.
8. Ο βαθμός αποτελεσματικότητας της μεθόδου επικοινωνίας και μεθόδου επίλυσης των αλλαγών. Αξιολογείται κατά πόσον οι ειδικές ρυθμίσεις ποιότητας και διαχείρισης των κινδύνων που προτείνονται είναι κατάλληλες για το μέγεθος του συγκεκριμένου έργου και διακρίνεται με σαφήνεια, η λειτουργία αυτή, στο οργανωτικό σχήμα διοίκησης του έργου.
9. Ο βαθμός αποτελεσματικότητας του τρόπου διακυβέρνησης του έργου και της επικοινωνίας της προόδου και των κινδύνων με όλους τους συντελεστές του Έργου
10. Το κατά πόσο από την προσφορά είναι ευδιάκριτα τα όρια λογοδοσίας όλων των ρόλων, καθ’ όλο τον κύκλο ζωής του έργου. Επισημαίνεται ότι θα εκτιμηθεί ιδιαίτερα η εμβάθυνση της προσέγγισης των υποψηφίων αναδόχων στις ιδιαίτερες ανάγκες του συγκεκριμένου έργου.

Στο κριτήριο με αρίθμηση Κ.2 **«Τεχνικά και λειτουργικά χαρακτηριστικά των προσφερόμενων συστημάτων – Επεκτασιμότητα» θα αξιολογηθεί:**

1. η πληρότητα και η αρτιότητα της προσφερόμενης λύσης σε σχέση με τις απαιτήσεις της διακήρυξης και τυχόν υπερκάλυψη αυτών τόσο ως προς τα χαρακτηριστικά, τις τεχνικές και λειτουργικές προδιαγραφές των επιμέρους συστημάτων (εξοπλισμού και λογισμικού) όσο και ως προς τη συνολική αρχιτεκτονική της. Ενδεικτικά αναφέρονται:
2. σύστημα/ λύση στάθμευσης, με προμήθεια άνω των οχτακοσίων (800) αισθητήρων συμπεριλαμβανομένης πλατφόρμας διαχείρισης.
3. χαρακτηριστικά και προδιαγραφές προσφερόμενων συστημάτων και τυχόν υπερκάλυψη των απαιτήσεων της διακήρυξης.
4. βαθμό προσαρμογής της Προτεινόμενης Αρχιτεκτονικής στις επιχειρησιακές και τεχνολογικές διαστάσεις του έργου.
5. Ευχρηστία, αυτονομία λύσης, ευκολία συντήρησης, ασφάλεια πρόσβασης,
6. Απαιτήσεις εγκατάστασης αδειοδότησης και λειτουργία του προσφερόμενου λογισμικού (db sql; dedicated server; αδειοδότηση ετήσια;/one off;).
7. Μετρήσεις διαθεσιμότητας του συστήματος σε ώρες συνεχούς λειτουργίας χωρίς βλάβες, χρόνος μεταξύ βλαβών κ.λπ. σύμφωνα με την αναφερόμενη στη προσφορά των υποψήφιων αναδόχων μεθοδολογία μετρήσεων.
8. Ταχύτητα ανταπόκρισης συστήματος (όπως ελαχιστοποίηση του χρόνου αναμονής στην είσοδο και έξοδο των οχημάτων).
9. Παροχή υψηλής διαθεσιμότητας (high availability, redundancy).
10. Συνδεσιμότητα, επεκτασιμότητα και διαλειτουργικότητα των συστημάτων.
11. Βαθμός κλιμάκωσης, και επεκτασιμότητας της προτεινόμενης λύσης για ικανοποίηση μελλοντικών απαιτήσεων, χωρίς την ανάγκη προμήθειας και ενσωμάτωσης τρίτων συστημάτων. Ενδεικτικά αναφέρονται ο έλεγχος και η διαχείριση υφιστάμενων καμερών CCTV, ο έλεγχος πρόσβασης ατόμων στα κτήρια της Βουλής (πλέον του Σταθμού Οχημάτων), ο έλεγχος παρουσίας προσώπων σε συγκεκριμένους χώρους, κ.α.
12. Εγγενής διαλειτουργικότητα και ολοκλήρωση της προτεινομένης λύσης.
13. Μέτρα προστασίας των δεδομένων.
14. Δυνατότητες παραμετροποίησης, της προτεινόμενης λύσης.
15. Διαλειτουργικότητα με τρίτα πληροφοριακά συστήματα με τη χρήση διεθνώς αναγνωρισμένων πρωτοκόλλων διεπαφής.
16. Διαδικασίες Εγκατάστασης Εξοπλισμού & Λογισμικού.

Στο κριτήριο με αρίθμηση Κ.3 **«Προσφερόμενες Υπηρεσίες»** θα αξιολογηθεί:

1. η μεθοδολογία μετάπτωσης δεδομένων
2. ο βαθμός καταλληλότητας της προτεινόμενης μεθόδου μεταφοράς τεχνογνωσίας (μέθοδος εκπαίδευσης) για τις ειδικές ανάγκες υιοθέτησης και χρήσης των παραγόμενων υπηρεσιών από το έργο
3. ο βαθμό καταλληλότητας της προτεινόμενης μεθόδου παροχής υπηρεσιών επιτόπιας υποστήριξης χρηστών κατά την εκκίνηση παραγωγικής λειτουργίας και χρήσης των παραγόμενων υπηρεσιών από το έργο
4. ο βαθμός συμβατότητας της μεθόδου παροχής των υπηρεσιών με τις συνθήκες λειτουργίας της ΒτΕ.

ο βαθμός πληρότητας των παρεχόμενων υπηρεσιών υποστήριξης και συντήρησης με την τήρηση των προδιαγραφών ποιότητας αυτών των υπηρεσιών.

**2.3.2 Βαθμολόγηση και κατάταξη προσφορών [[54]](#footnote-54)**

Η βαθμολόγηση των τεχνικών προσφορών θα γίνει σύμφωνα με τα «Κριτήρια Αξιολόγησης», όπως αυτά προσδιορίζονται στον ανωτέρω πίνακα:

* Η βαθμολόγηση κάθε κριτηρίου αξιολόγησης κυμαίνεται από 100 βαθμούς στην περίπτωση που ικανοποιούνται ακριβώς όλοι οι όροι της διακήρυξης, αυξάνεται δε μέχρι τους 120 βαθμούς όταν υπερκαλύπτονται οι απαιτήσεις της διακήρυξης, σύμφωνα με την ανωτέρω ανάλυση και επεξήγηση των κριτηρίων αξιολόγησης.
* Η υπερκάλυψη των υποχρεωτικών όρων της Προκήρυξης θα εξετάζεται ανά κριτήριο και θα τεκμηριώνεται αναλόγως, σύμφωνα με την ανωτέρω ανάλυση και επεξήγηση των κριτηρίων αξιολόγησης.
* Κάθε κριτήριο αξιολόγησης βαθμολογείται αυτόνομα με βάση τα στοιχεία της προσφοράς.
* Η **σταθμισμένη βαθμολογία** του κάθε κριτηρίου θα προκύπτει από το γινόμενο του επιμέρους συντελεστή βαρύτητας επί τη βαθμολογία του, η δε συνολική βαθμολογία της προσφοράς θα προκύπτει από το άθροισμα των σταθμισμένων βαθμολογιών όλων των κριτηρίων.
* Κριτήρια με βαθμολογία μικρότερη από 100 βαθμούς (ήτοι που δεν καλύπτουν/παρουσιάζουν αποκλίσεις από τις τεχνικές προδιαγραφές της παρούσας) επιφέρουν την απόρριψη της προσφοράς

Η συνολική βαθμολογία της τεχνικής προσφοράς υπολογίζεται με βάση τον παρακάτω τύπο :

**Βi = Σ σj x BKj**

όπου :

**σj**: ο συντελεστής βαρύτητας του κριτηρίου j

**ΒΚj**: η βαθμολογία του κριτηρίου j

**Βi**: η συνολική βαθμολογία της Τεχνικής Προσφοράς i

**Διαμόρφωση συγκριτικού κόστους Προσφοράς**

Το συγκριτικό κόστος **Κi** κάθε προσφοράς προκύπτει από τους Πίνακες Οικονομικής Προσφοράς του υποψηφίου Αναδόχου σύμφωνα με το υπόδειγμα ΙV.1 Συγκεντρωτικός Πίνακας Οικονομικής Προσφοράς στο ΠΑΡΑΡΤΗΜΑ ΙV της παρούσας προκήρυξης και περιλαμβάνει:

α) το συνολικό κόστος για την υλοποίηση του έργου χωρίς ΦΠΑ

β) το συνολικό κόστος για την παροχή υπηρεσιών συντήρησης και τεχνικής υποστήριξης για περίοδο τριών (3) ετών μετά την πάροδο της τριετούς εγγύησης καλής λειτουργίας του συστήματος χωρίς ΦΠΑ.

**Κατάταξη προσφορών**

Για την επιλογή της πλέον συμφέρουσας από οικονομική άποψη Προσφοράς βάσει βέλτιστης σχέσης ποιότητας –τιμής, η αρμόδια Επιτροπή θα προβεί στα παρακάτω:

* Αξιολόγηση και βαθμολόγηση των Τεχνικών Προσφορών για όσες προσφορές δεν έχουν απορριφθεί κατά τον έλεγχο και την αξιολόγηση των δικαιολογητικών και ελάχιστων προϋποθέσεων συμμετοχής και ποιοτικής επιλογής. **Η Τεχνική Προσφορά έχει συντελεστή βαρύτητας 80%.**
* Αξιολόγηση των Οικονομικών Προσφορών για όσες προσφορές δεν έχουν απορριφθεί σε προηγούμενο στάδιο αξιολόγησης. **Η Οικονομική Προσφορά έχει συντελεστή βαρύτητας 20%.**
* Κατάταξη των προσφορών για την επιλογή της πλέον συμφέρουσας από οικονομική άποψη προσφοράς, σύμφωνα με τον ακόλουθο τύπο :

**Λi = 80% x (Βi / Bmax) + 20% x (Kmin / Ki)**

όπου :

**Bmax :** η συνολική βαθμολογία που έλαβε η καλύτερη Τεχνική Προσφορά

**Βi** : η συνολική βαθμολογία της Τεχνικής Προσφοράς **i**

**Κmin** : το συνολικό συγκριτικό κόστος της Προσφοράς με τη μικρότερη τιμή

**Κi** : το συνολικό συγκριτικό κόστος της Προσφοράς **i**

**Λi** : η συνολική βαθμολογία από την αξιολόγηση της τεχνικής και της οικονομικής προσφοράς. Η τιμή Λi στρογγυλοποιείται στα δύο (2) δεκαδικά ψηφία.

* Η πλέον συμφέρουσα από οικονομική άποψη προσφορά είναι η προσφορά με το μεγαλύτερο Λ.
* Επικρατέστερη είναι η Προσφορά με το μεγαλύτερο Λ.
* Σε κάθε στάδιο της αξιολόγησης των Προσφορών, η αρμόδια Επιτροπή συντάσσει πρακτικά στα οποία τεκμηριώνει την αποδοχή ή την απόρριψη των Προσφορών και τη βαθμολόγηση των τεχνικών Προσφορών, τα οποία παραδίδει στο αρμόδιο όργανο της Βουλής των Ελλήνων.

Σε περίπτωση ισοψηφίας, επικρατέστερη είναι η προσφορά με το μεγαλύτερο Βi (βαθμολογία τεχνικής προσφοράς υποψηφίου), ενώ σε περίπτωση πλήρους ισοβαθμίας (Λi, Βi) διενεργείται δημόσια κλήρωση παρουσία όλων των ενδιαφερομένων

1. Μόνο για συμβάσεις άνω των ορίων [↑](#footnote-ref-1)
2. Μόνο για συμβάσεις άνω των ορίων [↑](#footnote-ref-2)
3. Συμπληρώνεται το όνομα, η διεύθυνση, ο αριθμός τηλεφώνου και τηλεομοιοτυπικού μηχανήματος (FAX), η διεύθυνση ηλεκτρονικού ταχυδρομείου (e-mail) της υπηρεσίας που διενεργεί τον διαγωνισμό, καθώς και ο αρμόδιος υπάλληλος της υπηρεσίας αυτής, άρθρο 53 παρ. 2 περ. γ του ν. 4412/2016 [↑](#footnote-ref-3)
4. Εφόσον υπάρχει και για συμβάσεις άνω των ορίων [↑](#footnote-ref-4)
5. Επιλέγεται η κύρια δραστηριότητα της Α.Α., βλέπε και Παράρτημα ΙΙ (Προκήρυξη Σύμβασης), Τμήμα Ι, παρ 1.5, Εκτελεστικού Κανονισμού (ΕΕ) 2015/1986 της Επιτροπής (L 296). α) Γενικές δημόσιες υπηρεσίες β) Άμυνα, γ) Δημόσια τάξη και ασφάλεια, δ) Περιβάλλον, ε) Οικονομικές και δημοσιονομικές υποθέσεις, στ) Υγεία, ζ) Στέγαση και υποδομές κοινής ωφέλειας, η) Κοινωνική προστασία, θ) Αναψυχή, πολιτισμός και θρησκεία, ι) Εκπαίδευση, ια) Τυχόν άλλη δραστηριότητα. [↑](#footnote-ref-5)
6. Επιλέγονται και συμπληρώνονται τα αντίστοιχα εδάφια, πρβλ άρθρα 22 και 67 ν. 4412/16 [↑](#footnote-ref-6)
7. Εάν η πρόσβαση στα έγγραφα είναι περιορισμένη, αντί για τα αναφερόμενα στο α) συμπληρώνεται: «*Η πρόσβαση στα έγγραφα είναι περιορισμένη. Περαιτέρω πληροφορίες παρέχονται στην διεύθυνση (URL) : ………………………..»* [↑](#footnote-ref-7)
8. Άρθρο 53 παρ. 2 εδ. ζ ν. 4412/2016 [↑](#footnote-ref-8)
9. Σύμφωνα με τον ΚΑΝΟΝΙΣΜΟ (ΕΚ) αριθ. 213/2008 ΤΗΣ ΕΠΙΤΡΟΠΗΣ της 28ης Νοεμβρίου 2007, όπως ισχύει [↑](#footnote-ref-9)
10. Πρβλ άρθρο 59 ν. 4412/2016. Οι A.A. μπορούν να αποφασίζουν να αναθέτουν μια σύμβαση υπό τη μορφή χωριστών τμημάτων και μπορούν να προσδιορίζουν το μέγεθος και το αντικείμενο των τμημάτων αυτών. Σε περίπτωση που αποφασίσουν να μην υποδιαιρέσουν σε τμήματα, απαιτείται να αναφέρουν στο παρόν σημείο της Διακήρυξης ή σε Παράρτημα αυτής ή σε οποιοδήποτε άλλο έγγραφο της σύμβασης τους βασικούς λόγους της απόφασής τους**.** [↑](#footnote-ref-10)
11. Η οποία εκτιμάται βάσει κριτηρίων που συνδέονται με το αντικείμενο της συγκεκριμένης σύμβασης πρβλ άρθρο 86 ν. 4412/2016 [↑](#footnote-ref-11)
12. Επισημαίνεται ότι όλα τα κριτήρια επιλογής είναι προαιρετικά, τίθενται στην παρούσα διακήρυξη κατά την κρίση και τη διακριτική ευχέρεια της A.A. και πρέπει να σχετίζονται και να είναι ανάλογα με το αντικείμενο της σύμβασης (Πρβλ. άρθρο 75 παρ. 1 του ν. 4412/2016). Επισημαίνεται, επίσης, ότι οι A.A. μπορούν να επιβάλλουν στους οικονομικούς φορείς ως απαιτήσεις συμμετοχής μόνο τα κριτήρια που αναφέρονται στις παραγράφους 2.2.4, 2.2.5 και 2.2.6. Έχουν τη δυνατότητα, κατά συνέπεια, να επιλέξουν ένα, περισσότερα ή όλα ενδεχομένως τα ως άνω κριτήρια επιλογής, συνεκτιμώντας τα ιδιαίτερα χαρακτηριστικά της υπό ανάθεση σύμβασης (εκτιμώμενη αξία αυτής, ειδικές περιστάσεις κλπ), με σχετική πρόβλεψη στη διακήρυξη. [↑](#footnote-ref-12)
13. Πρβλ άρθρο 75 παρ. 2 ν. 4412/2016 [↑](#footnote-ref-13)
14. Πρβλ. άρθρο 75 παρ 2 ν.4412/2016 [↑](#footnote-ref-14)
15. Πρβλ άρθρο 75 παρ. 3 ν. 4412/2016. Οι Α.Α. μπορούν να επιλέξουν ένα ή περισσότερα από τα κριτήρια που αναφέρονται στο παρόν άρθρο και να διαμορφώσουν αντίστοιχα τα πεδία του ΕΕΕΣ (για τις συμβάσεις άνω των ορίων) ή του Τ.Ε.Υ.Δ. (για τις συμβάσεις κάτω των ορίων), σύμφωνα με το άρθρο 2.2.9.1, καθώς και τα μέσα απόδειξης του άρθρου 2.2.9.2. Επισημαίνεται, περαιτέρω, ότι μπορούν (χωρίς αυτό να είναι υποχρεωτικό) να διαμορφώσουν το παρόν άρθρο είτε απαιτώντας, ως προς τα κριτήρια που επιλέγουν, ελάχιστα επίπεδα οικονομικής και χρηματοοικονομικής επάρκειας, τα οποία πρέπει να καλύπτουν οι προσφέροντες οικονομικοί φορείς με αναφορά σε συγκεκριμένα μεγέθη (π.χ. κύκλος εργασιών 200.000 ευρώ τα 3 τελευταία έτη), είτε ζητώντας από τους οικονομικούς φορείς να δηλώσουν τις ζητούμενες πληροφορίες αναφέροντας τη μεθοδολογία με την οποία θα αξιολογήσουν τις πληροφορίες αυτές.

    Πρβλ. και την Κατευθυντήρια Οδηγία 13 της Ε.Α.Α.ΔΗ.ΣΥ. *''Κριτήρια ποιοτικής επιλογής δημοσίων συμβάσεων και έλεγχος καταλληλόλητας: ειδικά η οικονομική και χρηματοοικονομική επάρκεια και η τεχνική και επαγγελματική ικανότητα''* (ΑΔΑ ΩΒΥ7ΟΞΤΒ-ΤΛ7) και ειδικότερα την Ενότητα IΙΙ, όπου παρατίθενται σχετικά παραδείγματα. [↑](#footnote-ref-15)
16. Πρβλ άρθρο 75 παρ. 4 ν. 4412/2016. Όσον αφορά την τεχνική και επαγγελματική ικανότητα, οι Α.Α. μπορούν να επιβάλλουν απαιτήσεις που να εξασφαλίζουν ότι οι οικονομικοί φορείς διαθέτουν τους αναγκαίους ανθρώπινους και τεχνικούς πόρους και την εμπειρία για να εκτελέσουν τη σύμβαση σε κατάλληλο επίπεδο ποιότητας. Οι Α.Α. μπορεί να απαιτούν ειδικότερα από τους οικονομικούς φορείς, να διαθέτουν ικανοποιητικό επίπεδο εμπειρίας, αποδεικνυόμενο με κατάλληλες συστάσεις από συμβάσεις που έχουν εκτελεστεί κατά το παρελθόν. Μια Α.Α. μπορεί να θεωρεί ότι ένας οικονομικός φορέας δεν διαθέτει τις απαιτούμενες επαγγελματικές ικανότητες εάν διαπιστώσει ότι αυτός έχει συγκρουόμενα συμφέροντα που ενδέχεται να επηρεάσουν αρνητικά την εκτέλεση της σύμβασης. Στο πλαίσιο διαδικασιών σύναψης σύμβασης παροχής υπηρεσιών η επαγγελματική ικανότητα των οικονομικών φορέων να παράσχουν αυτή την υπηρεσία ή να εκτελέσουν την εγκατάσταση ή τα έργα μπορεί να αξιολογείται βάσει της τεχνογνωσίας τους, της αποτελεσματικότητας, της εμπειρίας και της αξιοπιστίας τους.

    Οι Α.Α. μπορούν να επιλέξουν ένα ή περισσότερα από τα κριτήρια που αναφέρονται στο παρόν άρθρο και να διαμορφώσουν αντίστοιχα τα πεδία του ΕΕΕΣ (για τις συμβάσεις άνω των ορίων) ή του Τ.Ε.Υ.Δ. (για τις συμβάσεις κάτω των ορίων), καθώς και τα μέσα απόδειξης του άρθρου 2.2.9.2. Επισημαίνεται, περαιτέρω, ότι μπορούν (χωρίς αυτό να είναι υποχρεωτικό) να διαμορφώσουν το παρόν άρθρο είτε απαιτώντας, ως προς τα κριτήρια που επιλέγουν, ελάχιστα επίπεδα τεχνικής και επαγγελματικής ικανότητας, τα οποία πρέπει να καλύπτουν οι οικονομικοί φορείς με αναφορά σε συγκεκριμένα μεγέθη (π.χ. τουλάχιστον ......... συναφείς παραδόσεις/ υπηρεσίες τα 3 τελευταία έτη) κατά τρόπο αντικειμενικό, διαφανή χωρίς να εισάγουν διακρίσεις σε βάρος των συμμετεχόντων είτε ζητώντας από τους οικονομικούς φορείς να δηλώσουν τις ζητούμενες πληροφορίες αναφέροντας τη μεθοδολογία με την οποία θα αξιολογήσουν τις πληροφορίες αυτές. Πρβλ. και την Κατευθυντήρια Οδηγία 13 της Ε.Α.Α.ΔΗ.ΣΥ. *''Κριτήρια ποιοτικής επιλογής δημοσίων συμβάσεων και έλεγχος καταλληλότητας: ειδικά η οικονομική και χρηματοοικονομική επάρκεια και η τεχνική και επαγγελματική ικανότητα''* (ΑΔΑ ΩΒΥ7ΟΞΤΒ-ΤΛ7) και ειδικότερα την Ενότητα IV παρ. 1, όπου παρατίθενται σχετικά παραδείγματα. [↑](#footnote-ref-16)
17. Επισημαίνεται ότι τα πρότυπα είναι προαιρετικά, ήτοι τίθενται στην παρούσα διακήρυξη, κατά την κρίση και τη διακριτική ευχέρεια της Α.Α. και πρέπει να σχετίζονται και να είναι ανάλογα με το αντικείμενο της σύμβασης (Πρβλ. άρθρο 82 ν. 4412/2016) [↑](#footnote-ref-17)
18. Πρβλ άρθρο 82 παρ. 1 ν. 4412/2016. Οι Α.Α., εφόσον απαιτούν την προσκόμιση πιστοποιητικών εκδιδόμενων από ανεξάρτητους οργανισμούς που βεβαιώνουν ότι ο οικονομικός φορέας συμμορφώνεται με ορισμένα πρότυπα διασφάλισης ποιότητας, συμπεριλαμβανομένης της προσβασιμότητας για άτομα με ειδικές ανάγκες, παραπέμπουν σε συστήματα διασφάλισης ποιότητας τα οποία βασίζονται στη σχετική σειρά ευρωπαϊκών προτύπων και έχουν πιστοποιηθεί από διαπιστευμένους οργανισμούς. Αναγνωρίζουν ισοδύναμα πιστοποιητικά από οργανισμούς εδρεύοντες σε άλλα κράτη - μέλη. Επίσης, κάνουν δεκτά άλλα αποδεικτικά στοιχεία για ισοδύναμα μέτρα διασφάλισης ποιότητας, εφόσον ο ενδιαφερόμενος οικονομικός φορέας δεν είχε τη δυνατότητα να αποκτήσει τα εν λόγω πιστοποιητικά εντός των σχετικών προθεσμιών για λόγους για τους οποίους δεν ευθύνεται ο ίδιος, υπό την προϋπόθεση ότι ο οικονομικός φορέας αποδεικνύει ότι τα προτεινόμενα μέτρα διασφάλισης ποιότητας πληρούν τα απαιτούμενα πρότυπα διασφάλισης ποιότητας. Τα πιστοποιητικά που ζητούνται πρέπει να έχουν εκδοθεί από ανεξάρτητους οργανισμούς και να βεβαιώνουν ότι ο οικονομικός φορέας συμμορφώνεται με τα απαιτούμενα πρότυπα διασφάλισης ποιότητας, συμπεριλαμβανομένης της προσβασιμότητας για άτομα με ειδικές ανάγκες και να πληρούν όλες τις άλλες απαιτήσεις που προβλέπονται στο άρθρο 82 παρ.1 του ν. 4412/2016. [↑](#footnote-ref-18)
19. Πρβλ άρθρο 82 παρ. 2 ν. 4412/2016. Εάν οι Α.Α. απαιτούν την υποβολή πιστοποιητικών εκδιδομένων από ανεξάρτητους οργανισμούς που να βεβαιώνουν ότι ο οικονομικός φορέας συμμορφώνεται με συγκεκριμένα συστήματα ή πρότυπα όσον αφορά την περιβαλλοντική διαχείριση, παραπέμπουν στο σύστημα οικολογικής διαχείρισης και ελέγχου (EMAS) της Ένωσης ή σε άλλα συστήματα περιβαλλοντικής διαχείρισης που έχουν αναγνωριστεί, σύμφωνα με το άρθρο 45 του Κανονισμού (ΕΚ) αριθμ. 1221/2009 ή σε άλλα πρότυπα περιβαλλοντικής διαχείρισης βασιζόμενα σε αντίστοιχα ευρωπαϊκά ή διεθνή πρότυπα που έχουν εκδοθεί από διαπιστευμένους οργανισμούς. Οι Α.Α. αναγνωρίζουν ισοδύναμα πιστοποιητικά από οργανισμούς εδρεύοντες σε άλλα κράτη - μέλη.

    Όταν ο οικονομικός φορέας τεκμηριωμένα δεν έχει πρόσβαση στα εν λόγω πιστοποιητικά ή δεν έχει τη δυνατότητα να τα αποκτήσει εντός των σχετικών προθεσμιών, για λόγους για τους οποίους δεν ευθύνεται ο ίδιος, οι Α.Α. αποδέχονται επίσης άλλα αποδεικτικά μέσα μέτρων περιβαλλοντικής διαχείρισης, υπό την προϋπόθεση ότι ο ενδιαφερόμενος οικονομικός φορέας αποδεικνύει ότι τα συγκεκριμένα μέτρα είναι ισοδύναμα με εκείνα που απαιτούνται βάσει του εφαρμοστέου συστήματος ή του προτύπου περιβαλλοντικής διαχείρισης. Τα πιστοποιητικά που ζητούνται από τις Α.Α. πρέπει να έχουν εκδοθεί από ανεξάρτητους οργανισμούς και να βεβαιώνουν ότι ο οικονομικός φορέας συμμορφώνεται με τα απαιτούμενα συστήματα ή πρότυπα περιβαλλοντικής διαχείρισης και να πληρούν όλες τις άλλες απαιτήσεις που προβλέπονται στο άρθρο 82 παρ.2 του ν. 4412/2016 [↑](#footnote-ref-19)
20. Πρβλ άρθρο 78 παρ.1 του ν. 4412/2016. Δύνανται, επίσης, να στηρίζονται και στις ικανότητες του/ των υπεργολάβων, στους οποίους προτίθενται να αναθέσουν την εκτέλεση τμήματος/ τμημάτων της υπό ανάθεσης σύμβασης [↑](#footnote-ref-20)
21. Πρβλ άρθρο 78 παρ. 1 εδ. 2 του ν. 4412/2016. [↑](#footnote-ref-21)
22. Η απαίτηση αυτή τίθεται κατά την κρίση της A.A., άλλως διαγράφεται. [↑](#footnote-ref-22)
23. Πρβλ τελευταίο εδάφιο παρ. 1 άρθρου 78 ν. 4412/2016. [↑](#footnote-ref-23)
24. Το ΕΕΕΣ περιλαμβάνει τα ακόλουθα Μέρη: Μέρος Ι Πληροφορίες σχετικά με τη διαδικασία σύναψης σύμβασης και την αναθέτουσα αρχή, Μέρος ΙΙ Πληροφορίες σχετικά με τον οικονομικό φορέα, Μέρος ΙΙΙ Κριτήρια αποκλεισμού, Μέρος IV Κριτήρια Επιλογής, .., Μέρος VI Τελικές δηλώσεις. [↑](#footnote-ref-24)
25. Από τις 2-5-2019, παρέχεται η νέα ηλεκτρονική υπηρεσία [Promitheus ESPDint](https://espdint.eprocurement.gov.gr/)(<https://espdint.eprocurement.gov.gr/>) που προσφέρει τη δυνατότητα ηλεκτρονικής σύνταξης και διαχείρισης του Ευρωπαϊκού Ενιαίου Εγγράφου Σύμβασης (ΕΕΕΣ). Μπορείτε να δείτε τη σχετική ανακοίνωση στη Διαδικτυακή Πύλη του ΕΣΗΔΗΣ [www.promitheus.gov.gr](http://www.promitheus.gov.gr) Πρβλ και το Διορθωτικό (Επίσημη Εφημερίδα της Ευρωπαϊκής Ένωσης L 17/65 της 23ης Ιανουαρίου 2018) στον Εκτελεστικό Κανονισμό (ΕΕ) 2016/7 για την καθιέρωση του τυποποιημένου εντύπου για το Ευρωπαϊκό Ενιαίο Έγγραφο Προμήθειας , με το οποίο επιλύθηκαν τα σχετικά ζητήματα ορολογίας που υπήρχαν στο αρχικό επίσημο ελληνικό κείμενο του Εκτελεστικού Κανονισμού, Μπορείτε να δείτε το σχετικό Διορθωτικό στην ακόλουθη διαδρομή <https://eur-lex.europa.eu/legal-content/EL/TXT/HTML/?uri=CELEX:32016R0007R(01)&from=EL> [↑](#footnote-ref-25)
26. Πρβ. άρθρο 79Α παρ. 4 του ν. 4412/2016, όπως τροποποιήθηκε από το άρθρο 43 παρ. 6 του ν. 4605/2019 (52Α’) [↑](#footnote-ref-26)
27. Πρβλ. άρθρο 79Α ν. 4412/2016, το οποίο προστέθηκε με το άρθρο 107 περ. 13 του ν. 4497/2017 [↑](#footnote-ref-27)
28. Επισημαίνεται ότι η ανωτέρω δυνατότητα εναπόκειται στη διακριτική ευχέρεια του οικονομικού φορέα. Εξακολουθεί να υφίσταται η δυνατότητα να υπογράφεται το ΕΕΕΣ από το σύνολο των φυσικών προσώπων που αναφέρονται στα τελευταία δύο εδάφια του άρθρου 73 παρ. 1 του ν. 4412/2016, όπως τροποποιήθηκαν με το άρθρο 107 περ. 7 του ν. 4497/2017. [↑](#footnote-ref-28)
29. Πρβ. άρθρο 80 ν. 4412/2016 Επισημαίνεται, περαιτέρω ότι η A.A. ζητάει από τους οικονομικούς φορείς να προσκομίσουν μόνο εκείνα τα αποδεικτικά μέσα που ανταποκρίνονται στους λόγους αποκλεισμού και στα κριτήρια επιλογής που έχει ορίσει στα άρθρα 2.2.3 έως 2.2.8 της παρούσας. Εάν, για παράδειγμα, δεν απαιτήσει ελάχιστα επίπεδα χρηματοοικονομικής επάρκειας των οικονομικών φορέων, τότε δεν θα ζητήσει ούτε τα αποδεικτικά μέσα της παρ. Β.3 της παρούσας [↑](#footnote-ref-29)
30. Για τον χρόνο έκδοσης και ισχύος των αποδεικτικών μέσων, πρβλ και το με αρ πρωτ 2210/19-04-2019 (ΑΔΑ : 66ΓΠΟΞΤΒ-Ζ9Κ) έγγραφο της ΕΑΑΔΗΣΥ. [↑](#footnote-ref-30)
31. Πρβλ άρθρο 104 παρ. 1 ν. 4412/2016 [↑](#footnote-ref-31)
32. Πρβλ άρθρο 78 παρ. 1 ν. 4412/2016 [↑](#footnote-ref-32)
33. Η αναφορά στην παρ. 2.2.3.4 προβλέπεται εφόσον η A.A. ορίσει στη Διακήρυξη έναν, περισσότερους ή όλους τους λόγους αποκλεισμού της εν λόγω παραγράφου. Συμπληρώνεται αναλόγως (πρβλ παρ. 1 άρθρο 78 ν. 4412/2016 [↑](#footnote-ref-33)
34. Πρβλ άρθρο 79 παρ. 6 ν. 4412/2016. [↑](#footnote-ref-34)
35. Πρβ. παράγραφο 12 άρθρου 80 του ν.4412/2016, όπως αυτή προστέθηκε με το άρθρο 43 παρ. 7, περ. α, υποπερίπτωση αδ’ του ν. 4605/2019. [↑](#footnote-ref-35)
36. Πρβλ. παρ. 12 άρθρου 80 του ν.4412/2016, όπως αυτή προστέθηκε με το άρθρο 43 παρ. 7 περ. α, υποπερίπτωση αδ’ του ν. 4605/2019. [↑](#footnote-ref-36)
37. Λαμβανομένου υπόψη του σύντομου, σε πολλές περιπτώσεις, χρόνου ισχύος των πιστοποιητικών φορολογικής και ασφαλιστικής ενημερότητας που εκδίδονται από τους ημεδαπούς φορείς, οι οικονομικοί φορείς μεριμνούν να αποκτούν εγκαίρως πιστοποιητικά, τα οποία να καλύπτουν και τον χρόνο υποβολής της προσφοράς, σύμφωνα με τα ειδικότερα οριζόμενα στο άρθρο 104 του ν. 4412/2016, προκειμένου να τα υποβάλουν, εφόσον αναδειχθούν προσωρινοί ανάδοχοι. Τα εν λόγω πιστοποιητικά υποβάλλονται μαζί με τα υπόλοιπα αποδεικτικά μέσα του άρθρου 22 από τον προσωρινό ανάδοχο, μέσω του υποσυστήματος, στον φάκελο «δικαιολογητικά προσωρινού αναδόχου». [↑](#footnote-ref-37)
38. Εφόσον η αναθέτουσα αρχή την επιλέξει ως λόγο αποκλεισμού. [↑](#footnote-ref-38)
39. Πρβλ. παρ. 12 άρθρου 80 του ν.4412/2016, όπως αυτή προστέθηκε με το άρθρο 43 παρ. 7 περ. α υποπερίπτωση αδ’ του ν. 4605/2019. [↑](#footnote-ref-39)
40. Με εκτύπωση της καρτέλας “Στοιχεία Μητρώου/ Επιχείρησης”, όπως αυτά εμφανίζονται στο taxisnet. [↑](#footnote-ref-40)
41. Πρβλ. παράγραφο 12 άρθρου 80 του ν.4412/2016, όπως αυτή προστέθηκε με το άρθρο 43 παρ. 7, περ. α, υποπερίπτωση αδ’ του ν. 4605/2019. [↑](#footnote-ref-41)
42. Πρβ. άρθρο 376 παρ. 17 του ν. 4412/2016, όπως προστέθηκε με το άρθρο 43 παρ. 46 περ. α’ του ν. 4605/2019. [↑](#footnote-ref-42)
43. Πρβλ. άρθρο 8 ν. 3310/2005 και π.δ. 82/1996. [↑](#footnote-ref-43)
44. Πρβ. παράγραφο 12 άρθρου 80 του ν.4412/2016, όπως αυτή προστέθηκε με το άρθρο 43 παρ. 7, περ. α, υποπερίπτωση αδ’ του ν. 4605/2019. [↑](#footnote-ref-44)
45. Η ΚΥΑ εκδόθηκε κατ’ εξουσιοδότηση του άρθρου 5 παρ. 5 ν. 3310/2005. [↑](#footnote-ref-45)
46. Πρβλ. Παράρτημα XI Προσαρτήματος Α ν. 4412/2016. Επισημαίνεται ότι η Α.Α. απαιτεί στην εκάστοτε διακήρυξη, κατά περίπτωση, για τους εγκατεστημένους στην Ελλάδα οικονομικούς φορείς βεβαίωση εγγραφής σε ένα από τα σχετικά Επιμελητήρια/ Μητρώα, κατά περίπτωση . [↑](#footnote-ref-46)
47. Πρβλ. παράγραφο 12 άρθρου 80 του ν.4412/2016, όπως αυτή προστέθηκε με το άρθρο 43 παρ. 7 α σημείο αδ’ του ν. 4605/2019. [↑](#footnote-ref-47)
48. Συμπληρώνεται από την Α.Α. με ένα ή περισσότερα από τα δικαιολογητικά που αναφέρονται στο Μέρος I του Παραρτήματος XII του Προσαρτήματος Α΄ του ν. 4412/2016 ( π.χ. τραπεζική βεβαίωση για την πιστοληπτική ικανότητα του οικονομικού φορέα (ημεδαπού ή αλλοδαπού) ή/ και αποσπάσματα οικονομικών καταστάσεων κλπ), τα οποία αντιστοιχούν, σε κάθε περίπτωση, στα κριτήρια οικονομικής και χρηματοοικονομικής επάρκειας που έχει θέσει η Α.Α. στο άρθρο 2.2.5. [↑](#footnote-ref-48)
49. Η καταλληλότητα του προσκομιζόμενου από τον οικονομικό φορέα εγγράφου για την απόδειξη της χρηματοοικονομικής του επάρκειας εναπόκειται στην κρίση της Α.Α. (πρβλ. άρθρο 80 παρ. 4 εδ. β ν. 4412/2016) [↑](#footnote-ref-49)
50. Συμπληρώνεται από την Α.Α. με ένα ή περισσότερα από τα δικαιολογητικά που αναφέρονται στο Μέρος II του Παραρτήματος XII του Προσαρτήματος Α΄ του ν. 4412/2016, τα οποία αντιστοιχούν, σε κάθε περίπτωση, στα κριτήρια τεχνικής και επαγγελματικής ικανότητας που έχει θέσει η αναθέτουσα αρχή στο άρθρο 2.2.6. [↑](#footnote-ref-50)
51. Πρβλ. παράγραφο 12 άρθρου 80 του ν.4412/2016, όπως αυτή προστέθηκε με το άρθρο 43 παρ. 7, περ. α, υποπερίπτωση αδ’ του ν. 4605/2019. [↑](#footnote-ref-51)
52. Πρβλ άρθρο 83 ν. 4412/2016. [↑](#footnote-ref-52)
53. Πρβλ άρθρο 86 παρ. 1 και τυποποιημένο έντυπο 2 Παραρτήματος II (Προκήρυξη σύμβασης), παρ. II.2.5 Εκτελεστικού Κανονισμού (ΕΕ) 2015/1986 της Επιτροπής (L 296) [↑](#footnote-ref-53)
54. Πρβλ άρθρο 86 παρ. 11, 13 (όπως αυτή αντικαταστάθηκε με το άρθρο 33 παρ. 1 περ. α του ν. 4608/2019), καθώς και 16 ν. 4412/2016. [↑](#footnote-ref-54)